sagorsarker/bangla-wikipedia huggingface dataset:
মেক্সিকো সিটি

মেক্সিকো সিটি (, ; সংক্ষিপ্তরুপে CDMX; Nahuatl: ) মেক্সিকোর রাজধানী ও সবচেয়ে বৃহত্তম শহর। এটি উত্তর আমেরিকার জনবহুল শহরগুলোর মধ্যে একটি। এটি আমেরিকা মহাদেশের সবচেয়ে গুরুত্বপূর্ণ সাংস্কৃতিক ও অর্থনৈতিক কেন্দ্রগুলোর মধ্যে একটি। এটি মেক্সিকো উপত্যকায় (ভ্যালে দে মেক্সিকো) অবস্থিত, যা মধ্য মেক্সিকোর সবচেয়ে উচ্চ মালভূমির একটি বৃহত উপত্যকা। এর উচ্চতা ২২৪০ মিটার বা ৭৩৫০ ফুট। মেক্সিকো সিটি ১৬টি বোরোতে বিভক্ত।
২০০৯ সালের তথ্য অনুযায়ী শহরে ৮.৮৪ মিলিয়ন জনসংখ্যা ছিল এবং আয়তন ছিল ১৪৮৫ বর্গকিলোমিটার বা ৫৭৩ বর্গমাইল।
মেক্সিকো সিটি মেক্সিকো ভ্যালিতে অবস্থিত, যা প্রায়ই মেক্সিকো অববাহিকা নামে পরিচিত। এই উপত্যকাটি দক্ষিণ-মধ্য মেক্সিকোর উচ্চতর মালভূমিতে ট্রান্স-মেক্সিকান ভলকানিক বেল্টে অবস্থিত। 
সমুদ্রপৃষ্ঠ থেকে এর সর্বনিম্ন উচ্চতা ২,২০০ মিটার (৭,২০০ ফুট) এবং এর চারপাশে যে পাহাড় এবং আগ্নেয়গিরির রয়েছে সেগুলোর উচ্চতা ৫০০০ মিটার (১৬,০০০ ফুট) পর্যন্ত পৌঁছেছে। এই উপত্যকায় পাহাড়ের শীর্ষ থেকে প্রবাহিত পানির জন্য কোনও প্রাকৃতিক নিকাশীর নদী বা নালা নেই, যা শহরকে বন্যার জন্য ঝুঁকিপূর্ণ করে তোলে। ১৭ শতাব্দীতে শহরে খাল বা টানেল খননের পরিকল্পনা করা হয়েছিল।
কোপেন জলবায়ু শ্রেণিবিন্যাস অনুযায়ী মেক্সিকো সিটির গ্রীষ্মমণ্ডলীয় অবস্থান কিন্তু উচ্চ উচ্চতা কারণে, এখানে উপট্রোপিক্যাল পার্বত্য জলবায়ু বিরাজমান। উপত্যকার নিম্ন অঞ্চলে; ইজপাপাপা, ইজতে্যাকলকো, ভেনস্টিয়ানো ক্যারারজা এবং গাস্টভো এর পূর্ব অংশটিতে, দক্ষিণের উপরের অঞ্চলে তুলনায় বৃষ্টিপাত কম হয়। উপরের দক্ষিণাঞ্চলের তলালপান, মিলপা আলটা থেকে ম্যাদিরো সাধারণভাবেই শুষ্ক ও গরম। পর্বতাঞ্চল আজুসকো পাইন ও অক গাছের জন্য বিখ্যাত।
মেক্সিকো সিটিতে বার্ষিক গড় তাপমাত্রা থাকে ১২° থেকে ১৬° সেলসিয়াস।
ঐতিহাসিকভাবে এবং প্রাক-কলম্বিয়ার সময় থেকেই আনাহুয়াক উপত্যকা মেক্সিকোতে সর্বাধিক ঘনবসতিপূর্ণ অঞ্চল হয়ে উঠেছে। ১৮২৪ সালে যখন ফেডারেল জেলা গঠন করা হয়েছিল, মেক্সিকো সিটির নগর অঞ্চলটি আজকের কুয়াহটমোক বোরোর পর্যন্ত বিস্তৃত ছিল। বিংশ শতাব্দীর শুরুতে অভিজাতরা দক্ষিণ এবং পশ্চিমে থেকে অভিবাসন শুরু করে এবং শীঘ্রই ক্রমবর্ধমান সংযোগের ফলে মিক্সকাক এবং সান এঞ্জেলের মত ছোট শহরগুলো এর সাথে সংযুক্ত হয়। ১৯১২ সালের আদমশুমারি অনুসারে নগরীর ৫৪.৭৮% জনগণকে মেস্তিজো গণ্য করা হয়েছিল (আদিবাসী মিশ্রিত ইউরোপীয়), ২২.৭৯% ইউরোপীয় এবং ১৮.৭৪% আদিবাসী হিসাবে বিবেচিত হয়েছিল।
মেক্সিকো সিটির বেশিরভাগ বাসিন্দা (৮২%) হলেন রোমান ক্যাথলিক, ২০১০ সালের আদমশুমারি অনুযায়ী জাতীয় শতাংশের চেয়ে সামান্য কম ৮৭%, যদিও গত দশকে এটি হ্রাস পেয়েছে।
এছাড়াও অনেক অন্য ধর্ম এবং দর্শন এ শহরে প্রচলিত আছে: বিভিন্ন ধরনের প্রোটেস্ট্যান্ট গ্রুপ, বিভিন্ন ধরনের ইহুদি সম্প্রদায়, বৌদ্ধ, ইসলামী এবং অন্যান্য আধ্যাত্মিক এবং দার্শনিক সম্প্রদায়।
প্লাজা দে লাস ট্রেস কাল্টুরাস-এ অবস্থিত কোলজিও ডি সান্তা ক্রুজ দে ত্লেটললকো আমেরিকা মহাদেশের প্রথম এবং প্রাচীনতম ইউরোপীয় স্কুল হিসাবে স্বীকৃত,এবং নতুন বিশ্বের দোভাষী এবং অনুবাদকদের প্রথম বড় স্কুল।
মেক্সিকো সিটিতে অবস্থিত মেক্সিকো জাতীয় ন্যাশনাল স্বায়ত্তশাসিত বিশ্ববিদ্যালয় (ইউএনএএম) এই মহাদেশের বৃহত্তম বিশ্ববিদ্যালয়, যার ৩০০,০০০ জনেরও বেশি শিক্ষার্থী রয়েছে (সকল ব্যাকগ্রাউন্ডে)।
পানামা

পানামা উত্তর আমেরিকা মহাদেশের দক্ষিণাংশের একটি রাষ্ট্র। উত্তর ও দক্ষিণ আমেরিকার সংযোগস্থলে অবস্থিত এই দেশটি পূর্বে কলম্বিয়ার অধীন ছিল। পানামার রাজধানীর নাম পানামা সিটি। পানামাতে আটলান্টিক মহাসাগর ও প্রশান্ত মহাসাগর এর সংযোগকারী পানামা খাল অবস্থিত।
১৮২১ সালে স্পেনের কাছ থেকে স্বাধীনতা লাভের সময় থেকেই পানামাতে গণতান্ত্রিক ঐতিহ্য বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক।
পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত।
১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।
দেশটি মধ্য আমেরিকার অন্যান্য দেশগুলোর তুলনায় অথনৈতিক দিক দিয়ে অত্যন্ত উচ্চ। দেশটি পৃথিবীর ধনী দেশগুলোর মধ্যে অন্যতম একটি রাষ্ট্র।
কোটি

কোটি (১,০০,০০,০০০) হচ্ছে ৯৯,৯৯,৯৯৯ ও ১,০০,০০,০০১ সংখ্যার মধ্যবর্তী স্বাভাবিক সংখ্যা। বৈজ্ঞানিক অঙ্কপাতনে একে ১০ আকারে লেখা হয়।
দশমিকে এক কোটি কে বিভিন্নভাবে লেখা যায়:
কোটি অন্য অর্থে পদ বা স্থান বোঝায়, যেমন "উচ্চকোটি" নির্দেশ করে উচ্চপদস্থ বা উচ্চস্থানীয়।
কোটি শব্দটির আরেকটি ব্যবহার হিসেবে উল্লেখ করা যায়, প্রচলিত রয়েছে হিন্দুধর্মে দেবতার সংখ্যা তেত্রিশ কোটি ; ভ্রান্ত ধারণা হল ৩৩,০০,০০,০০০ টি দেবতা। কিন্তু এর প্রকৃত অর্থ হল তেত্রিশজন পদাধিকারী দেবতা।
অনেকসময় অনেক ধন-সম্পত্তির মালিক বোঝাতে "কোটিপতি" বলে উল্লেখ করা হয় ।
লাখ

লাখ বা লক্ষ (১,০০,০০০) হচ্ছে ৯৯,৯৯৯ ও ১,০০,০০১ সংখ্যার মধ্যবর্তী স্বাভাবিক সংখ্যা। বৈজ্ঞানিক অঙ্কপাতনে একে ১০ আকারে লেখা হয়।
জ্যোতির্বিজ্ঞানে ১,০০,০০০ মিটার বা ১০০ কিলোমিটার উচ্চতা থেকে মহাকাশ শুরু হয়। এটি ফেদেরাসিওঁ আয়েরোনোতিক ইন্তেরনাসিওনাল (এফএআই) দ্বারা সংজ্ঞায়িত।
"লাখ" ও "লক্ষ" উভয়ই সংস্কৃত ("লক্‌ষ্অ") থেকে উদ্ভূত। এর আসল অর্থ "চিহ্ন, লক্ষ্য বা জুয়ার বাজি" এবং গুপ্ত আমলের ধ্রুপদী সংস্কৃত সাহিত্যে ("যাজ্ঞবল্ক্য স্মৃতি", "হরিবংশ") এটি "১,০০,০০০" অর্থে ব্যবহৃত হয়েছিল।
যোজন

যোজন প্রাচীন ভারতের দূরত্বের একক। রামায়ণ অনুসারে পুষ্পক রথে চড়ে রাবণ ও লাফ দিয়ে হনুমান শত যোজন বিস্তৃত সাগর পার হয়ে লঙ্কায় পৌঁছেছিল। গুপী গাইন বাঘা বাইন চলচ্চিত্রে ষুণ্ডি থেকে হল্লা রাজ্যের দূরত্ব ছিলো ২০ যোজন।
বিষ্ণুপুরাণ এর ষষ্ঠ খন্ডের প্রথম অধ্যয়ে বলা হয়েছে-
১০ পরমাণু= ১ পরাসুক্ষ্ম;
১০ পরাসুক্ষ্ম= ১ ত্রসরেনু;
১০ ত্রসরেনু= ১ মহীরজ;
১০ মহীরজ= ১ বালাগ্র;
১০ বালাগ্র= ১ লিক্ষা;
১০ লিক্ষা = ১ যুক;
১০ যুক= ১ যবোদর;
১০ যবোদর= ১ যব;
১০ যব = ১ অঙ্গুলি(প্রায় ৩/৪ ইঞ্চি);
৬ অঙ্গুলি= ১ পদ;
২ পদ = ১ বিতস্তি;
২ বিতস্তি = ১ হস্ত;
৪ হস্ত = ১ ধনু; (১ দন্দ অথবা পৌরুষ অথবা নারীকা= ৬ ফুট; ১হস্ত=১.৫ফুট);
২০০০ ধনু= ১ গব্যুতি = ১২০০০ ফুট;
৪ গব্যুতি= ১ যোজন= ৯.০৯ মাইল
১ যোজন = ১৪.৬৩ কিলোমিটার
লাক্ষা

গালা বা লাক্ষা একধরনের কীটজ পণ্য যার প্লাস্টিকের মত ধর্ম আছে। গাছের ডালে স্ত্রী লাক্ষাকীটের (Coccus lacca) ক্ষরিত আঠালো নির্যাসকে জৈব দ্রাবক দ্বারা শুদ্ধ করে লাক্ষা প্রস্তুত হয়। একে গলিয়ে ছাচে ঢালাই করা যায় (thermoplastic)। কঠিন গালা কমলা/খয়েরী রঙের ভঙ্গুর পদার্থ। এটি ভক্ষণ করলে কোন ক্ষতি হয় না তাই খাবার ঔষধ বা লজেন্চুষে দেওয়া যায় (food additive E number E904)।রাসায়নিকভাবে, এটি মূলত অ্যালিউরিটিক অ্যাসিড, জালারিক অ্যাসিড, শেলোলিক অ্যাসিড এবং অন্যান্য প্রাকৃতিক মোমের সমন্বয়ে গঠিত।
ভারত ও চিনের লাক্ষা শিল্প প্রায় তিন হাজার বছরের পুরানো। লাক্ষা উৎপাদনে ভারতের স্থান পৃথিবীতে প্রথম। পশ্চিমবঙ্গ রাজ্যের পুরুলিয়ার লাক্ষা শিল্প বেশ প্রাচীন। রঘুনাথপুর, মানবাজার, ঝালদা, বাঘমুণ্ডি এলাকার বহু মানুষ এই শিল্পের সাথে জড়িয়ে আছেন। উপযুক্ত পরিকল্পনা ও উন্নয়নের অভাবে লাক্ষা শিল্প তার প্রাপ্য মর্যাদা হারাচ্ছে। লাক্ষার যে গুরুত্ব কতখানি তা বলার অপেক্ষা রাখে না। অথর্ববেদে লাক্ষার বিবরণ আছে। ঔষধ হিসেবে লাক্ষার ব্যবহার প্রাচীন কাল থেকেই চলে আসছে। সংস্কৃত সাহিত্যে পলাশ গাছকে লাক্ষা তরু হিসেবে উল্লেখ করা হয়েছে। লাক্ষা বা ল্যাক কথাটি সম্ভবত লক্ষ (১০০০০০) কথা থেকে এসেছে।
লক্ষ লক্ষ লার্ভা একসাথে থেকে লাক্ষা উৎপাদন করে। পলাশ গাছে যে লাক্ষা কীট জন্মায় তার বিজ্ঞান সম্মত নাম কমব্রিটান কোয়াড্রানুলার। পলাশ গাছ ছাড়াও কুল গাছেও লাক্ষা জন্মায়। এই লাক্ষা কীটের লার্ভা গাছের কাণ্ড ঘিরে অবস্থান করে। এদের দেহ নিঃসৃত রস শুকনো আবরণ তৈরি করে। শাখাসহ আবরণ সংগ্রহ করে তা থেকে লাক্ষা বা গালা তৈরি করা হয়। বর্তমানে লাক্ষা শিল্প যে কত গুরুত্বপূর্ণ তা বলার অপেক্ষা রাখে না। লাক্ষার ভেষজ গুণ অপরিসীম।
১) ভারত ছাড়াও ম্যাক্সিকো এবং থাইল্যান্ডে লাক্ষা বা গালা ব্যাপক ভাবে ব্যবহার করা হয়। বিভিন্ন ঔষধের সাথে লাক্ষা মেশানো হয়। থাইল্যান্ডে জ্বর সারাতে লাক্ষা ব্যবহার করা হচ্ছে। পাকস্থলীর অসুখে লাক্ষা কাজে লাগে। গোমিয়া নামে যে ঔষধ তৈরি হয় তার মূল উপাদান লাক্ষা।
২) লাক্ষা জলে ভিজিয়ে যে রঙীন দ্রবণ পাওয়া যায় তা ক্ষত স্থানে লাগালে ক্ষত তাড়াতাড়ি সেরে যায়।
৩) দুধ বা ঘিয়ের সাথে লাক্ষা লেই খেলে সুস্বাস্থ্যের অধিকারী হওয়া যায়।
৪) মধুর সাথে লাক্ষা গুড়ো খেলে রক্ত পরিষ্কার হয়। রক্তচাপ নিয়ন্ত্রণে থাকে।
৫) শরীর অতিরিক্ত মোটা হওয়ার হাত থেকে লাক্ষা রক্ষা করে।
৬) রোগ জীবাণু প্রতিরোধে লাক্ষা গুরুত্বপূর্ণ ভূমিকা গ্রহণ করে।
৭) মশলা সহযোগে লাক্ষা পাউডার গরু ঘোড়ার খুরের গর্ত ভরাট করতে কাজে লাগে।
৮) কয়েকরকম ট্যাবলেট ও ক্যাপসুলের কোটিং বা বাইরের আবরণ তৈরিতে লাক্ষা ব্যবহার করা হয়। ঔষধ শিল্পে লাক্ষার গুরুত্ব আছে। রসুন, ভিটামিন সি, পুদিনা ট্যাবলেটের বাইরের আবরণ অনেক সময় লাক্ষা দিয়ে করা হয়।
৯) লাক্ষা থেকে যে চাঁচ গালা পাওয়া যায় তা পুতুল, খেলনা, কাঠের আসবাবপত্র বার্নিশ করতে কাজে লাগে।
১০) লাক্ষা বা গালা দিয়ে নানারকম মূর্তি তৈরি করা হয়। খেলনা, পুতুল, চুড়ি তৈরিতে গালা কাজে লাগে।
লাক্ষার বহুবিধ ব্যবহার এই শিল্প বাঁচিয়ে রাখার অন্যতম হাতিয়ার। প্রাকৃতিক লাক্ষার উপযোগিতা সম্পর্কে মানুষের উপযুক্ত জ্ঞান থাকা প্রয়োজন। লাক্ষা চাষের জন্য বা এই শিল্পের প্রসারে উপযুক্ত প্রশিক্ষণ ও পরিকল্পনা দরকার। লাক্ষা শিল্প উন্নীত করার লক্ষ্যে এখনই কাজ জরুরী। সঠিক পদক্ষেপে এই শিল্প অর্থের জোয়ার আনতে পারে। গরিব মানুষের মুখে ফোটাতে পারে হাসি।
প্রাচীন ভারতে লাক্ষা ব্যবহারের বিখ্যাত উদাহরণ মহাভারতের জতুগৃহ- একটি সুরম্য প্রাসাদ যা দাহ্য মোম ও গালা দিয়ে তৈরি করা হয়েছিল।
গন্ধরস

গন্ধরস () একরকম সুগন্ধী রজন। আফ্রিকার মাইরা (Commiphora myrrha), ভারতীয় কমিফোরা এরিথ্রিয়া (Commiphora erythraea/East Indian myrrh), কমিফোরা ওপোবালসাম (Commiphora opobalsamum) and বালসামোডেনদ্রন কুয়া (Balsamodendron kua) বৃক্ষের আঠাল রস জমাট বেঁধে তৈরি হয়। মূল গন্ধরস আরব ও আফ্রিকার একটি গাছের থেকে পাওয়া যায়। গন্ধরসের মূল উপাদান রজন, আঠা এবং এক ধরনের তৈলাক্ত নির্যাস, যার গন্ধ গন্ধরসের সুগন্ধের উৎস। এটির স্বাদ তিক্ত ও কষা। এর রঙ হলদেটে-বাদামী থেকে লালচে-বাদামী হতে পারে। প্রাচীনকালে সুগন্ধীর একটি উপাদান হিসেবে গন্ধরসের কদর ছিল। বাইবেলের Psalms 45:8 এবং Song 4:14-এ এর উল্লেখ আছে। যিশুখ্রিস্টকে তিন জ্ঞানী যে তিনটি উপহার দেন, তার একটি ছিল গন্ধরস। গন্ধরস আগে টনিক হিসেবেও ব্যবহৃত হত। বর্তমানে এটি জীবাণুনাশক হিসেবে মাউথওয়াশ বা কুলকুচি করার তরলে এবং টুথপেস্টে ব্যবহার করা হয়।
গ্রেগরীয় বর্ষপঞ্জি

গ্রেগরীয় বর্ষপঞ্জী, গ্রেগোরিয়ান বর্ষপঞ্জী, পাশ্চাত্য বর্ষপঞ্জী, বা খ্রিস্টীয় দিনপঞ্জিকা হল আন্তর্জাতিকভাবে প্রায় সর্বত্র স্বীকৃত বর্ষপঞ্জী/দিনপঞ্জিকা। ১৫৮২ সালের ২৪ ফেব্রুয়ারি পোপ ত্রয়োদশ গ্রেগোরির এক আদেশানুসারে এই বর্ষপঞ্জীর প্রচলন ঘটে। সেই বছর কিছু মুষ্টিমেয় রোমান ক্যাথলিক দেশ গ্রেগোরিয় বর্ষপঞ্জী গ্রহণ করে এবং পরবর্তীকালে ক্রমশ অন্যান্য দেশসমূহেও এটি গৃহীত হয়। আর ব্রিটেন ও যুক্তরাষ্ট্র গ্রহণ করে ১৭৫২ সালের সেপ্টেম্বরে। তখন তারা তাদের ক্যালেন্ডার থেকে ১১ দিন বাদ দেয়। তাই ১৭৫২ সালের ক্যালেন্ডারে ৩ সেপ্টেম্বর থেকে ১৩ সেপ্টেম্বর এই ১১ টি দিন পাওয়া যায় না।
পোপ ত্রয়োদশ গ্রেগরি কর্তৃক বর্ষপঞ্জী সংস্কারের প্রয়োজনীয়তা ছিল কারণ পূর্ববর্তী জুলিয়ান বর্ষপঞ্জীর গণনা অনুসারে একটি মহাবিষুব থেকে আরেকটি মহাবিষুব পর্যন্ত সময়কাল ধরা হয়েছিল ৩৬৫.২৫ দিন, যা প্রকৃত সময়কাল থেকে প্রায় ১১ সেকেন্ড কম। এই ১১ সেকেন্ডের পার্থক্যের ফলে প্রতি ৪০০ বছর অন্তর মূল ঋতু থেকে জুলিয়ান বর্ষপঞ্জীর প্রায় তিন দিনের ব্যবধান ঘটত। পোপ ত্রয়োদশ গ্রেগরির সময়ে এই ব্যবধান ক্রমশ বেড়ে দাঁড়িয়েছিল ১০ দিনের এবং ফলস্বরূপ মহাবিষুব ২১ মার্চের পরিবর্তে ১১ মার্চ পড়েছিল। যেহেতু খ্রিস্টীয় উৎসব ইস্টারের দিন নির্ণয়ের সাথে মহাবিষুব জড়িত সেহেতু মহাবিষুবের সাথে জুলিয়ান বর্ষপঞ্জীর এই ব্যবধান রোমান ক্যাথলিক গির্জার কাছে অনভিপ্রেত ছিল।
গ্রেগোরিয়ান বর্ষপঞ্জীর সংস্কার দু'টি ভাগে বিভক্ত ছিল: পূর্ববর্তী জুলিয়ান বর্ষপঞ্জীর সংস্কার এবং ইস্টারের তারিখ নির্ণয়ের জন্য গির্জায় ব্যবহৃত চান্দ্র পঞ্জিকার সংস্কার। জনৈক চিকিৎসক অ্যালয়সিয়াস লিলিয়াস কর্তৃক দেয় প্রস্তাবের সামান্য পরিবর্তন ঘটিয়ে এই সংস্কার করা হয়।
গ্রেগরীয় বর্ষপঞ্জী একটি সৌর পঞ্জিকা। গ্রেগরীয় বর্ষপঞ্জী গাণিতিক বর্ষ পঞ্জিকা। 
গ্রেগরীয় বর্ষপঞ্জীকাতে ১২টি মাসের উপস্থিতি রয়েছে।
আশুলিয়া

বাংলাদেশের রাজধানী ঢাকার অদূরে সাভার উপজেলার অধীন আশুলিয়া থানার বিস্তীর্ন এলাকাজুড়ে অবস্থিত আশুলিয়ার জলাভূমি। এটি গাজীপুর মহানগরীর নিকটে অবস্থিত একটি এলাকা। এলাকাটি নৈসর্গিক সৌন্দর্যে সমৃদ্ধ। প্রমোদ ভ্রমণের জন্যে আশুলিয়ার জলাভূমি ঢাকাবাসীদের কাছে জনপ্রিয়। এখানে বিনোদনের জন্য বাংলাদেশের বড় দুইটি পার্ক ফ্যান্টাসি কিংডম এবং নন্দন পার্ক রয়েছে। বেশ কিছু বেসরকারি বিশ্ববিদ্যালয়ও রয়েছে এখানে।
আশুলিয়াতে অনেক শিল্প প্রতিষ্ঠান গড়ে উঠেছে।
বিবি রাসেল

বিবি রাসেল একজন আন্তর্জাতিক খ্যাতিসম্পন্ন বাংলাদেশী ফ্যাশন মডেল এবং নকশাকার। তিনি একজন মডেল হিসেবে ইউরোপে ব্যাপক জনপ্রিয়তা অর্জন করেছিলেন। অনেকের কাছে "বিবি আপা" নামে পরিচিত। বিবি রাসেলের জন্ম চট্টগ্রামে কিন্তু তিনি বেড়ে উঠেন ঢাকায়।
বিবি রাসেল তার পরিবারের ৫ সন্তানের মধ্যে তৃতীয়। পিতা পরলোকগত মোখলেসুর রহমান সিধু এবং মাতা শামসুন্নাহার রহমান। বিবি রাসেলের মাতা পিতা দুজনেই সংস্কৃতিপ্রিয় মানুষ ছিলেন।
বিবি রাসেলের স্কুল জীবন কাটে কামরুন্নেসা সরকারি বালিকা উচ্চ বিদ্যালয়ের ছাত্রী হিসেবে। পরবর্তীতে, তিনি ছিলেন গার্হস্থ্য অর্থনীতি কলেজ, আজিমপুর, ঢাকার ছাত্রী। ৫ ফুট ১০ ইঞ্চি উচ্চতার বিবি রাসেলের ফ্যাশন চিন্তায় উজ্জ্বল এবং রঙিন বর্ণের সমাহার লক্ষণীয়। তিনি ফ্যাশন ডিজাইনের উপর গ্রাজুয়েশন ডিগ্রি অর্জন করেন লন্ডনের লন্ডন কলেজ অফ ফ্যাশন থেকে, ১৯৭৫ সালে। ২০০৪ সাল পর্যন্ত তার প্রতিষ্ঠান বাংলাদেশের গ্রাম্য এলাকায় ৩৫,০০০ তাঁতিকে চাকরি দিয়েছে।
প্রথমে যাত্রা শুরু করেন ছবির মডেল হিসেবে। এরপর বিভিন্ন প্রখ্যাত মডেলদের সাথে তিনি র‌্যাম্প মডেল হিসেবে কাজ করেছেন। ১৯৯৪ সালে তিনি বাংলাদেশে ফিরে আসেন। তখন থেকেই তিনি ফ্যাশন ডিজাইনার হিসেবে কাজ করছেন।
অনেক পুরস্কার আর সম্মাননায় ভূষিত হয়েছেন বিবি রাসেল। ২০১০ খ্রিষ্টাব্দের ২৫ ফেব্রুয়ারি তিনি “দ্য ক্রস অফ অফিসার অফ দ্য অর্ডার অফ কুইন ইসাবেলা” ("The Cross of Officer of the Order of Queen Isabela") পুরস্কারে ভূষিত হন।
নেওমি ক্যাম্পবেল

নেওমি ক্যাম্পবেল (ইংরেজি: Naomi Campbell; জন্ম: ২২শে মে ১৯৭০) একজন বিখ্যাত ব্রিটিশ ফ্যাশন মডেল, অভিনেত্রী ও গায়িকা। বিশ্বের সেরা তিনজন মডেল মধ্যে তিনি একজন। মাত্র পনের বছর বয়সে মডেলিং শুরু করা ক্যাম্পবেল ১৯৮০ ও ১৯৯০-এর দশকের সবচেয়ে চাহিদাসম্পন্ন মডেল ছিলেন। তিনি ফ্যাশন শিল্প স্বীকৃত তার প্রজন্মের ছয়জন সুপারমডেলদের একজন।
মডেলিং কর্মজীবনের পাশাপাশি ক্যাম্পবেল অন্যান্য বিনোদন কর্মকাণ্ডের সাথে জড়িত। তিনি একটি আরঅ্যান্ডবি পপ স্টুডিও অ্যালবাম প্রকাশ করেছেন এবং কয়েকটি চলচ্চিত্র ও টেলিভিশনে কাজ করেছেন। এছাড়া তিনি দাতব্য কর্মকাণ্ডের সাথে জড়িত।
ক্যাম্পবেল ১৯৭০ সালের ২২শে মে দক্ষিণ লন্ডনের স্ট্রিটহামে জন্মগ্রহণ করেন। তার মাতা জামাইকান নৃত্যশিল্পী ভ্যালেরি মরিস। তার মায়ের ইচ্ছানুসারে ক্যাম্পবেল কখনো তার পিতার সাথে সাক্ষাৎ করেননি। তার মা যখন চার মাসের অন্তঃসত্ত্বা তার পিতা তাকে ছেড়ে চলে যান। ক্যাম্পবেলের জন্ম সনদে তার পিতার নামের উল্লেখ নেই। তার মায়ের দ্বিতীয় বিবাহের ফলে তিনি তার সৎ বাবার বংশনাম ক্যাম্পবেল গ্রহণ করেন। তার একজন সৎ ভাই আছেন, তার নাম পিয়ের (জ. ১৯৮৫)। ক্যাম্পবেল আফ্রো-জামাইকান বংশোদ্ভূত এবং তার মাতামহীর দিক থেকে চীনা জামাইকান বংশোদ্ভূত, যাদের বংশনাম "মিং"।
বিভিন্ন সূত্রে প্রকাশিত হয় ক্যাম্পবেল মিশরীয় কোটিপতি লুইস সি. কামিলেরির সাথে সম্পর্কে জড়িয়েছেন।
লালবাগ (দ্ব্যর্থতা নিরসন)

লালবাগ শব্দটির অর্থ "লাল বাগান"। এই নামে বাংলাদেশ ও ভারতের কিছু স্থান রয়েছে।
লালবাগ দ্বারা নিচের যে কোনো একটিকে বোঝানো যেতে পারেঃ
আলপনা

আলপনা বা আলিম্পন্ হল লেপন করে করা কারুকার্য; সাধারণত একটি বা দুটি রঙের সহজ বিমূর্ত (abstract) রেখাচিত্র। বাড়ির চৌকাঠে, আঙিনায়, বিয়ের পিঁড়িতে, হিন্দু পূজা মণ্ডপে ইত্যাদি জায়গায় সাদা আলপনা খুব চল আছে। এটি মূলত ক্ষণস্থায়ী লোকশিল্প। সমাজজীবনে প্রচলিত নানাবিধ অনুষ্ঠান ও গৃহসজ্জার জন্য আলপনা অঙ্কন করা হয়।
বাংলার আলপনায় চিরাচরিতভাবে ভিজে চালগুঁড়ো সাদা রং হিসাবে ব্যবহার হয়। এছাড়া তেল-সিঁদুর লাল, এবং হলুদবাটা হলদে রঙ হিসাবে ব্যবহার হতে পারে। সাধারণত চালের গুঁড়োর পিটালীর মধ্যে ছোট এক টুকরো কাপড় কিংবা পাটের টুকরো ভিজিয়ে নিয়ে অনামিকা দিয়ে আলপনা আঁকা হয়। আলপনার ছবিগুলো পুরু রেখায় তৈরি ও দ্বিমাত্রিক। সাধারণত মেঝের উপরই আলপনা করা হয়। স্মরণাতীত কাল থেকেই বাংলার মহিলারা ধর্মীয় ও সামাজিক অনুষ্ঠানাদির উদ্দেশ্যেই আলপনার অনুশীলন করে আসছেন। বিষয়বস্তু হিসেবে আলপনায় আঁকা হয় পদ্ম, ধানের গুচ্ছ, বৃত্তায়িত রেখা, সূর্য, মই, লক্ষ্মীর পদচিহ্ন,শ্রীকৃষ্ণের শিশু পদচিহ্ন, মাছ, পান, শঙ্খলতা ইত্যাদি। বর্তমান যুগে মুসলমানেরাও বিবাহ ও অন্যান্য সামাজিক-সাংস্কৃতিক ও ধর্মীয় অনুষ্ঠানে আলপনা অঙ্কন করে থাকেন।
অনেক পণ্ডিতই ব্রত ও পূজার সঙ্গে সংশ্লিষ্ট আলপনাকে প্রাক-আর্য সময়কার উৎপত্তি বলে চিহ্নিত করেন। একুশে ফেব্রুয়ারিতে ঢাকার কেন্দ্রীয় শহীদ মিনার ও মিনার সংলগ্ন সড়কগুলিতে আলপনা করা হয়। প্রচলিত রীতির আওতার মধ্যে থেকেও অনুষ্ঠান, পটভূমি ও শৈল্পিক কারুকার্যে আলপনার রূপভেদ লক্ষ করা যায়। আধুনিক আলপনার চারিত্রিক বৈশিষ্ট্য বিমূর্ত, আলংকরিক, ধর্মনিরপেক্ষ ও সামঞ্জস্যপূর্ণ।
ভারতকে হারিয়ে ১০ কি.মি. দৈর্ঘ্য আলপনা দিয়ে নতুন রেকর্ড করতে যাচ্ছে বাংলাদেশ। বাংলাদেশের স্বাধীনতার সুবর্ণজয়ন্তী ও জাতির পিতা বঙ্গবন্ধু শেখ মুজিবুর রহমানের জন্মশতবার্ষিকীকে স্মরণীয় করতে অভিনব এক পন্থা অবলম্বন করে গাইবান্ধার শিক্ষার্থীরা। সেই পন্থার অংশ হিসাবে পাবলিক ইউনিভার্সিটি স্টুডেন্টস অ্যাসোসিয়েশন অব গাইবান্ধার (পুসাগ) উদ্যোগে গাইবান্ধা থেকে বাদিয়াখালি টু ফুলছড়ি পর্যন্ত দীর্ঘ ১০ কিলোমিটার সড়কজুড়ে আলপনা আঁকে তারা।
ভিডিও- 
এখনো পর্যন্ত বিশ্বের বৃহত্তম যেই আলপনাটি আঁকা হয়েছে তার দৈর্ঘ্য ছিল ২.৭৩ কিলোমিটার। যেটি ২০১৭ সালে আঁকা হয়েছিল ভারতে পশ্চিমবঙ্গের নদীয়া জেলার ফুলিয়ায়।
তবে নদীয়ার আগে বিশ্বের সবচেয়ে বড় আলপনার রেকর্ডটি ছিল বাংলাদেশের দখলে। আর যেটির দৈর্ঘ্য ছিল ১.৫ কিলোমিটার। তাই বলা যায় গাইবান্ধার শিক্ষার্থীদের আঁকা ১০ কিলোমিটার আলপনার মাধ্য দিয়ে বাংলাদেশ আবার ফিরে পেতে যাচ্ছে তাদের হারানো গৌরব।
বর্তমানে বাংলাদেশ কিশোরগঞ্জের হাওড়ের রাস্তায় ১৪ কি.মি. জুড়ে লম্বা আলপনা তৈরি করেছে যা বিশ্ব রেকর্ড এর অপেক্ষায় আছে।
হার্ডিঞ্জ ব্রিজ

হার্ডিঞ্জ ব্রিজ বাংলাদেশের পাবনা জেলার ঈশ্বরদী উপজেলার পাকশী থেকে কুষ্টিয়া জেলার ভেড়ামারা উপজেলা পর্যন্ত যুক্তকারী একটি রেলসেতু। এটি বাংলাদেশের সবচেয়ে দীর্ঘ রেলসেতু হিসেবে পরিচিত। পাবনা জেলার পাকশী রেলস্টেশনের দক্ষিণে পদ্মা নদীর উপর এই সেতুটি অবস্থিত। এই সেতুর নির্মাণকাল ১৯০৯-১৯১৫। তৎকালীন ভাইসরয় লর্ড হার্ডিঞ্জের নাম অনুসারে এই সেতুর নামকরণ করা হয়। হার্ডিঞ্জ ব্রিজের দৈর্ঘ্য ১,৭৯৮.৩২ মিটার বা ৫৮৯৪ ফুট বা ১.৮ কিমি। এর উপর দুটি ব্রড-গেজ রেললাইন রয়েছে।
হার্ডিঞ্জ ব্রিজ পাবনার ঈশ্বরদী উপজেলাধীন পাকশী ইউনিয়ন ও কুষ্টিয়ার ভেড়ামারা উপজেলার মাঝে পদ্মা নদীর উপর অবস্থিত। হার্ডিঞ্জ ব্রিজ ভেড়ামারা ও ঈশ্বরদী উপজেলার একটি ঐতিহ্যবাহী স্থাপনা। ভেড়ামারা উপজেলা সদর হতে প্রায় ৮.৫ কিমি উত্তরে এবং ঈশ্বরদী উপজেলার সদর হতে প্রায় ৮ কিমি দক্ষিণে পদ্মা নদীর উপর সেতুটি অবস্থিত।
১৮৮৯ খ্রিষ্টাব্দে তৎকালীন অবিভক্ত ভারত সরকার অসম, ত্রিপুরা, নাগাল্যান্ড ও উত্তরবঙ্গের সঙ্গে কলকাতার যোগাযোগ সহজতর করার লক্ষ্যে পদ্মা নদীর উপর ব্রিজ নির্মাণের প্রস্তাব করে। পরবর্তীতে ১৯০৮ খ্রিষ্টাব্দে সেতু নির্মাণের মঞ্জুরী লাভের পর ব্রিটিশ প্রকৌশলী স্যার রবার্ট গেইলস সেতুটি নির্মাণের দায়িত্ব গ্রহণ করেন।
১৯০৯ খ্রিষ্টাব্দে সেতু নির্মাণের সমীক্ষা শুরু হয়। ১৯১০-১১ খ্রিষ্টাব্দে পদ্মার দুই তীরে সেতু রক্ষার বাঁধ নির্মাণ হয়। ১৯১২ খ্রিষ্টাব্দে সেতুটির গাইড ব্যাংক নির্মাণের কাজ শুরু হয়। পাশাপাশি সেতুর গার্ডার নির্মাণের কাজ শুরু হয়। গার্ডার নির্মাণের জন্য কূপ খনন করা হয়। ২৪ হাজার শ্রমিক দীর্ঘ ৫ বছর অক্লান্ত পরিশ্রম করে ১৯১৫ খ্রিষ্টাব্দে সেতুটির নির্মাণ কাজ শেষ করেন। তৎকালীন অবিভক্ত ভারতের ভাইসরয় ছিলেন লর্ড হার্ডিঞ্জ। তার নামানুসারে সেতুটির নামকরণ করা হয় হার্ডিঞ্জ ব্রীজ। সেতুটির নির্মাণে ব্যয় হয়েছিল ৩ কোটি ৫১ লক্ষ ৩২ হাজার ১ শত ৬৪ টাকা। সেতুটির দৈর্ঘ্য ৫ হাজার ৮ শত ফুট। ব্রিজটিতে ১৫টি স্প্যান আছে। ১৯৭১ খ্রিষ্টাব্দে মুক্তিযুদ্ধের সময় সেতুটিতে বোমা ফেলা হলে ১২ নম্বর স্প্যানটি ক্ষতিগ্রস্ত হয়। যেগুলো পরে মেরামত করা হয়েছে।
হার্ডিঞ্জ ব্রিজ ঈশ্বরদী ভেড়ামারা সীমানায় পদ্মা নদীর উপর অবস্থিত। সেতুটি দিয়ে শুধু ট্রেন চলাচল করে। বাংলাদেশ রেলওয়ে সেতুটির রক্ষণাবেক্ষণ ও নিরাপত্তার দায়িত্বে রয়েছে। ২০১৫ খ্রিষ্টাব্দে এই হার্ডিঞ্জ ব্রিজ নির্মাণের শতবর্ষ পূর্ণ হয়।
১

১ জুলিয়ান বর্ষপঞ্জীর একটি সাধারণ বছর যেটি শনিবার বা রবিবার দিয়ে শুরু। পূর্বানুমূলক জুলিয়ান বর্ষপঞ্জী অনুসারে যা শনিবার দিয়ে শুরু। পূর্বানুমূলক গ্রেগরীয় বর্ষপঞ্জী অনুসারে যা সোমবার দিয়ে শুরু। সেই সময়ে এই বছর সিজার ও পল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৫৪ বছর; রোম প্রতিষ্ঠার বছর)। এই বছরকে ১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে। এটা কমন এরা এবং খ্রিস্টাব্দের প্রথম বছর। জুলিয়ান বর্ষপঞ্জী অনুসারে এর পূর্ববর্তী বছর খ্রিস্টপূর্ব ১।
সারেঙ্গি

সারেঙ্গি তিন-তারে নির্মিত ততযন্ত্র। প্রাচীনকাল হতে ভারতবর্ষের ঐতিহ্যবাহী সঙ্গীতে তথা পাঞ্জাবী লোকসঙ্গীত, রাজস্থানি লোকসঙ্গীত, সিন্ধি লোকসঙ্গীত ও বড়ো লোকসঙ্গীত, পাকিস্তান, দক্ষিণ ভারত ও বাংলাদেশে এই যন্ত্রের ব্যবহার হয়ে আসছে। নেপালি সারেঙ্গি একই ধরনের বাদ্যযন্ত্র, কিন্তু তা লোকসঙ্গীতের বাদ্যযন্ত্র, অলঙ্কৃত নয় এবং চার-তার সংবলিত।
ছায়াবীথি

ছায়াবিথী হচ্ছে এমন দীর্ঘ ও সোজা পথ, যার দু পার্শ্বে থাকে বৃক্ষ; আর বৃক্ষের ছায়ায় সেই পথ থাকে ছায়ায় ঢাকা। ইংরেজিতে "Avenue" (এভিনিউ) বলা হয়। যদিও বর্তমানে শহুরে রাস্তাকেও 'Avenue' বলা হয়। বাংলাদেশের গাজীপুর জেলার জয়দেবপুর এর রাজবাড়ী এলাকায় ছায়াবিথী অবস্থিত। উত্তর, দক্ষিণ ও মধ্য ছায়াবিথী তে ছায়া ঘেরা বাগান ছিল। শহর হওয়ায় সকল গাছ কেটে দালানকোঠা তৈরী হয়েছে।
লিমুলাস

অশ্বক্ষুরের ন্যায় দেখতে উপবৃত্তাকার এই কাঁকড়াটি হলো Horseshoe Crab লিমুলাস। এটি “রাজ কাঁকড়া” নামেও পরিচিত। কিন্তু এটিকে কাঁকড়া বলা হলেও প্রজাতিগত দিক থেকে মাকড়সার সঙ্গে বেশি মিল রয়েছে এটির। এরা লিমুলিডি গোত্রের অন্তর্গত সামুদ্রিক সন্ধিপদী। এরা প্রধানত অগভীর সমুদ্র ও নরম বালি বা কাদা সমৃদ্ধ সমুদ্রতলে বাস করে। কালেভদ্রে যৌনসঙ্গমের জন্য এদের ডাঙায় আসতে দেখা যায়। চাষের কাজে সার হিসেবে এবং মাছ ধরার সময় টোপ হিসেবে এদের ব্যবহার আছে। সাম্প্রতিককালে জাপানে এদের সমুদ্রতটবর্তী বাসভূমি ধ্বংসের কারণে এবং উত্তর আমেরিকার পূর্ব উপকূলে অত্যধিক চাষের কারণে এদের সংখ্যা কমে গেছে। থাইল্যান্ডের সমুদ্রোপকূলে বসবাসকারী প্রজাতিগুলোর ডিমের মধ্যে সম্ভবত টেট্রোডোটক্সিন-এর অনুপ্রবেশ ঘটেছে। আজ থেকে ৪৫ কোটি বছর আগে বিবর্তিত হয়ে এতদিন প্রায় অবিকৃত চেহারায় থেকে যাওয়ার জন্য এদের জীবন্ত জীবাশ্ম হিসেবে গণ্য করা হয়।
এই কাঁকড়ার নীল রক্ত বহুমূল্যবান। এই রক্তের অসাধারণ ক্ষমতা বলে লিমিউলাস বা অশ্বক্ষুরাকৃতি কাঁকড়ারা যে কোনও ধরনের ব্যাকটেরিয়া এবং বিষাক্ত পদার্থ থেকে নিজেদের রক্ষা করতে পারে। তাই চিকিৎসাবিজ্ঞানে এদের গুরুত্ব অপরিসীম।
এদের জীবন্ত জীবাশ্মও বলা হয়, কারণ ৪৪ কোটি ৫০ লাখ বছর আগেও পৃথিবীতে এদের অস্তিত্ব ছিল। ডাইনোসরের চেয়েও প্রায় ২০ কোটি বছর আগে পৃথিবীতে এসেছিল এই লিমুলাস। তাই এই জলজ প্রাণী বিজ্ঞানীদের কাছে আজও বিস্ময়।
৬. “কাঁকড়ার এক লিটার রক্তের দাম ১১ লাখ টাকা” ঢাকাটাইমস২৪.কম এ প্রকাশিত নিবন্ধ।
আন্তর্জাতিক মুদ্রা তহবিল

আন্তর্জাতিক মুদ্রা তহবিল বা আইএমএফ () জাতিসংঘ কর্তৃক অনুমোদিত স্বায়ত্তশাসিত আর্থিক প্রতিষ্ঠান। বিভিন্ন দেশের মুদ্রামানের হ্রাস-বৃদ্ধি পর্যবেক্ষণ করা এর প্রধান কাজ। এই সংস্থার কার্যক্রম শুরু হয় ১৯৪৫ সালের ২৭শে ডিসেম্বর। প্রতিষ্ঠাকালীন সময়ে ২৯টি দেশ চুক্তিতে উপনীত হয়েছিল। এর সদর দপ্তর মার্কিন যুক্তরাষ্ট্রের ওয়াশিংটন, ডি.সি. শহরে অবস্থিত। বিভিন্ন দেশের মুদ্রানীতি এবং মুদ্রামানের হ্রাস-বৃদ্ধি পর্যবেক্ষণ করা এই আন্তজার্তিক সংস্থাটির অন্যতম প্রধান কাজ। এপ্রিল ১২, ২০১৬ইং পর্যন্ত ১৮৯টি রাষ্ট্র এই সংস্থার কার্যক্রমের আওতাভুক্ত।
আন্তর্জাতিক মুদ্রা তহবিলের ধারণা প্রথম সূচিত হয় ১৯৪৪ খ্রিষ্টাব্দের ২২ জুলাই তারিখে। এর কার্যক্রমের গোড়াপত্তন হয় ব্রেটন উডস সম্মেলন-এ (পূর্ববর্তী জাতিসংঘের অর্থ ও আর্থিক সম্মেলন-এ) মিলিত হয়ে ৪৫টি সদস্য রাষ্ট্রের অর্থনীতি এবং তাদের আন্তর্জাতিক লেনদেন-এর ভারসাম্য রক্ষার লক্ষ্য নিয়ে। বিশ্বের প্রমুখ অর্থনীতির দেশের সঙ্গে তৎকালীন ব্রিটিশ ভারত-ও যোগ দেয়। ভারতের তরফে প্রতিনিধিত্ব করেন ভারতীয় রিজার্ভ ব্যাঙ্ক-র প্রথম ভারতীয় গভর্নর চিন্তামন দ্বারকানাথ দেশমুখ ও ভারতের প্রথম অর্থমন্ত্রী রামসাময় কান্দসামি শানমুখাম চেট্টি। ১৯৪৫ খ্রিষ্টাব্দের ২৭শে ডিসেম্বর ২৯টি রাষ্ট্র আন্তর্জাতিক লেন-দেন ব্যবস্থাকে স্থিতিশীল এবং নিয়ন্ত্রণযোগ্য রাখার লক্ষ্য নিয়ে একটি চুক্তিতে স্বাক্ষর করে। এর ভিত্তিতেই আন্তর্জাতিক মুদ্রা তহবিল আনুষ্ঠানিকভাবে স্থাপিত হয়। আন্তর্জাতিক ব্যবসায়-বাণিজ্যে স্থিতিশীলতা আনয়ণই এই সংস্থার মূল লক্ষ্য।
আন্তর্জাতিক মুদ্রা তহবিলের একটি 'বোর্ড অব গভর্নরস' রয়েছে যা এই সংস্থার সর্বোচ্চ নীতিনির্ধারক পর্ষদ। একজন মূল গভর্নর এবং প্রতিটি সদস্য রাষ্ট্রের জন্য একজন করে পর্যায়ক্রমিক গভর্নর নিয়ে এই বোর্ড অব গভর্নর্স গঠিত। সদস্য দেশগুলো স্ব-স্ব গভর্নর নিযুক্ত করে।
মার্চ ২০১৪ এর শেষ দিকে, আইএমএফ ক্রিমিয়া বিপ্লবের পর ইউক্রেনের অস্থায়ী সরকারের জন্য $১৮ বিলিয়ন সংকটকালীন তহবিল ঘোষণা করে।
আইএমএফ বোর্ড ২০২২ সালের ১৩ এপ্রিল জলবায়ু পরিবর্তনের কারণে ঝুঁকিতে থাকা নিম্ন ও মধ্যম আয়ের দেশগুলোর জন্য আরএসএফ তহবিল অনুমোদন করে। ২০২২ সালের ১লা মে থেকে তহবিলটি কার্যকর হয়। আন্তর্জাতিক মুদ্রা তহবিলের (আইএমএফ) ‘রেজিলিয়েন্স অ্যান্ড সাসটেইনেবিলিটি ফান্ড’ (আরএসএফ) থেকে ঋণ গ্রহণকারী এশিয়ার প্রথম দেশ হতে যাচ্ছে বাংলাদেশ। আইএমএফ-এর এই ঋণ গ্রহণকারী বিশ্বের প্রথম দেশ হচ্ছে বার্বাডোস, এর পরের স্থানেই আছে কোস্টা রিকা ও রুয়ান্ডা। তবে আরএসএফ থেকে ঋণ পাওয়ার তালিকায় শীর্ষে রয়েছে বাংলাদেশ।
আইএমএফের মতে, এটি উন্নয়নশীল দেশগুলির সাথে সমৃদ্ধ অর্থনৈতিক স্থিতিশীলতা অর্জন এবং দারিদ্র্য হ্রাসে সহায়তা করার জন্য নীতিমালা প্রদান এবং সদস্যদের আর্থিক সহায়তা প্রদান করে এবং অর্থনৈতিক স্থিতিশীলতা বৃদ্ধির কাজ করে। এর কারণ হল যে ব্যক্তিগত আন্তর্জাতিক পুঁজিবাজারগুলো ত্রুটিপূর্ণভাবে কাজ করে এবং অনেক দেশে আর্থিক বাজারগুলিতে সীমিত প্রবেশাধিকার থাকে। এ ধরনের বাজার অসম্পূর্ণতা এবং ভারসাম্যপূর্ণ পারিশ্রমিক অর্থনীতি (balance-of-payment financing) ব্যবস্থার উন্নতির জন্য সংস্থাটি সরকারি অর্থায়নের ন্যায্যতা প্রদান করে। প্রতিষ্ঠানটি বিকল্প অর্থায়নের যোগান দেয়।
আন্তর্জাতিক মুদ্রা তহবিল প্রতিষ্ঠার পর থেকে প্রতিষ্ঠানটির তিনটি প্রধান কাজের একটি ছিল - বিভিন্ন দেশের মধ্যে মুদ্রা বিনিময় মূল্য তত্ত্বাবধান করা, যার মাধ্যমে দেশগুলো তাদের বিনিময় হার নিয়ন্ত্রণ করতে পারে এবং অর্থনৈতিক সমৃদ্ধি অর্জন করতে পারে।
কমনওয়েলথ অব নেশনস

কমনওয়েলথ অফ নেশন্স বা কমনওয়েলথ () অতীতে ইংরেজ সাম্রাজ্যভুক্ত ছিল এমন স্বাধীন জাতিসমূহ নিয়ে গঠিত আন্তর্জাতিক সংস্থা। বর্তমানে এই সংস্থার সদস্য সংখ্যা দক্ষিণ এশিয়ার ৩টি দেশ বাংলাদেশ,ভারত ও পাকিস্তান সহ সর্বমোট ৫৬। সর্বশেষ সদস্য টোগো। এই সংস্থার সচিবালয় লন্ডনে অবস্থিত। ব্রিটেনই এর নেতৃত্ব দিয়ে থাকে। পারস্পরিক স্বার্থসংশ্লিষ্ট বিষয়ে সদস্য রাষ্ট্রগুলোর মধ্যে সহযোগিতা বৃদ্ধির লক্ষ্যে কমনওয়েলথ অফ নেশন্স গঠিত হয়।
কমনওয়েলথের প্রধান আন্তঃসরকার সম্বন্ধীয় সংস্থা হিসেবে কমনওয়েলথ সচিবালয় ১৯৬৫ সালে প্রতিষ্ঠিত হয়েছে। সদস্যভূক্ত দেশের সরকার ও দেশের মাঝে পরামর্শ এবং সহযোগিতা বৃদ্ধির লক্ষ্যেই এটি গঠিত হয়েছে। সদস্যভূক্ত সরকারের কাছে এটি সামগ্রীকভাবে দায়বদ্ধ। পর্যবেক্ষক হিসেবে জাতিসংঘের সাধারণ পরিষদে প্রতিনিধিত্ব করে থাকে।
মহাসচিব কমনওয়েলথ সম্মেলন, মন্ত্রীদের ঘিরে সভা আয়োজন, পরামর্শমূলক সভা, কারিগরী আলোচনার ব্যবস্থা নেন। সরকারের সামাজিক ও অর্থনৈতিক উন্নয়নে প্রয়োজনীয় কারিগরী সহাযোগিতাসহ কমনওয়েলথের মৌলিক রাজনৈতিক মূল্যের বিষয়েও সহায়তা করে থাকেন।
এর প্রধান হিসেবে রয়েছেন একজন মহাসচিব। চার বছর মেয়াদে তিনি সর্বাধিক দুইবার কমনওয়েলভূক্ত সরকার প্রধানদের সরাসরি ভোটে নির্বাচিত হন। তাকে সহযোগিতা করে দুইজন উপ-মহাসচিব। বর্তমান মহাসচিব হিসেবে রয়েছেন প্যাটিসিয়া স্কটল্যান্ড। প্যাটিসিয়া স্কটল্যান্ড প্রথম নারী মহাসচিব।তিনি ডোমিনিকা ও যুক্তরাজ্যের নাগরিক।
প্রথম মহাসচিব ছিলেন কানাডার । এরপর গায়ানার স্যার শ্রীদাথ রামফাল, নাইজেরিয়ার এমেকা আনিয়াকু।
জাতিসংঘ শিক্ষা, বিজ্ঞান ও সংস্কৃতি সংস্থা

জাতিসংঘ শিক্ষা, বিজ্ঞান ও সংস্কৃতি সংস্থা ( The United Nations Educational, Scientific, and Cultural Organization) বা ইউনেস্কো (UNESCO) জাতিসংঘের একটি বিশেষ সংস্থা। বিশ্বে শিক্ষা, বিজ্ঞান ও সংস্কৃতির প্রসার এবং উন্নয়নের মাধ্যমে মানুষের জীবন মানের উন্নয়ন ঘটানো এই সংস্থার কার্যক্রম। ১৯৪৫ সালের নভেম্বরে লন্ডন সম্মেলনে ইউনেস্কো প্রতিষ্ঠার সিদ্ধান্ত হয়। ১৯৪৬ সালে এই সংস্থা জাতিসংঘের সহায়ক সংস্থা হিসাবে স্বীকৃতি লাভ করে। প্যারিসে এর সদর দপ্তর অবস্থিত। বর্তমানে ইউনেস্কোর ১৯৫টি সদস্য এবং ১২টি সহযোগী সদস্য রয়েছে। 
ইউনেস্কোর সদর দপ্তর ফ্রান্সের প্যারিসের প্লেস ডি ফন্টেনয় এ অবস্থিত।
বিশ্বজুড়ে ইউনেস্কোর ফিল্ড অফিসগুলিকে তাদের কার্যকারিতা এবং ভৌগোলিক কভারেজের ভিত্তিতে চারটি প্রাথমিক অফিস ধরনের শ্রেণিতে শ্রেণিবদ্ধ করা হয়েছে: ক্লাস্টার অফিস, জাতীয় অফিস, আঞ্চলিক বিউরাস এবং যোগাযোগ অফিস।
ইউনেস্কো এবং এর বিশেষায়িত প্রতিষ্ঠানগুলি বেশ কয়েকটি পত্রিকা জারি করে।
ইউনেস্কো কুরিয়ার ম্যাগাজিনটি "ইউনেস্কোর আদর্শ প্রচার, সংস্কৃতির মধ্যে সংলাপের জন্য একটি প্ল্যাটফর্ম বজায় রাখা এবং আন্তর্জাতিক বিতর্কের জন্য একটি ফোরাম প্রদান করা" এর মিশনটি জানিয়েছে। 2006 সালের মার্চ থেকে এটি সীমিত মুদ্রিত ইস্যু সহ অনলাইনে উপলব্ধ। এর নিবন্ধগুলি লেখকদের মতামত প্রকাশ করে যা ইউনেস্কোর মতামত নয়। ২০১২ থেকে ২০১৭ সালের মধ্যে প্রকাশের সময়সীমা ছিল!
১৯৫০ সালে, ইউনেস্কো সমাজের উপর বিজ্ঞানের প্রভাব আলোচনা করার জন্য সমাজের উপর বিজ্ঞানের ইমপ্যাক্টের প্রভাব (যা ইমপ্যাক্ট নামেও পরিচিত) ত্রৈমাসিক পর্যালোচনা শুরু করে। জার্নালটি ১৯৯২ সালে প্রকাশনা বন্ধ করে দিয়েছিল। ইউনেস্কো ১৯৪৮ সাল থেকে জাদুঘর আন্তর্জাতিক ত্রৈমাসিক প্রকাশিত।
পুনরায় নির্বাচনের যোগ্য মহাপরিচালকের পদে ৭ - ২৩ সেপ্টেম্বর, ২০০৯ সালে প্যারিসে নির্বাচন অনুষ্ঠিত হয়। ৯ জন প্রার্থী এ নির্বাচনে অংশগ্রহণ করেন। ৫৮টি দেশের প্রতিনিধিগণ তাদের ভোটাধিকার প্রয়োগ করেন। নির্বাহী পরিষদের সদস্যগণ ১৭ তারিখে ভোট দেন। ২২ সেপ্টেম্বর, ২০০৯ সালে ইরিনা বোকোভা নতুন মহাপরিচালক হিসেবে নির্বাচিত হন। ৫ম পর্যায়ের ভোট পর্বে মিশরীয় বিমূর্ত চিত্রকর ও সংস্কৃতি মন্ত্রী ফারুক হোসনিকে ৩১-২৭ ভোটের ব্যবধানে জয়ী হন বোকোভা। হোসনি জয়ী হবার দৃঢ় প্রত্যয় ব্যক্ত করলেও নোবেল শান্তি পুরস্কার বিজয়ী এলি উইসেল কর্তৃক ইসরায়েল বিরোধী বক্তব্যের কারণে সমালোচিত হন। ৪র্থ পর্বের ভোটে উভয়েই ২৯ ভোট নিয়ে সমান অবস্থানে ছিলেন। এ বিজয়ের ফলে বোকোভা জাপানের কোচিরো মাতসুরা'র কাছ থেকে মহাপরিচালকের দায়িত্বভার গ্রহণ করেন। এখানে তিনি চার বছরের মেয়াদকালের জন্য মনোনীত হন। ১৫ অক্টোবর, ২০০৯ সালে ৩৫তম অধিবেশনের সাধারণ সভায় ১০ম মহাপরিচালক হিসেবে নির্বাচিত করা হয়। ইরিনা বোকোভা বিশ্বের তথা পূর্ব ইউরোপের প্রথম নারী হিসেবে ইউনেস্কো প্রধানের মর্যাদায় অধিষ্ঠিত হন। ২৩ অক্টোবর, ২০০৯ সালের শুক্রবার বিকেলে ১নং কক্ষে অভিষেক অনুষ্ঠান অনুষ্ঠিত হয়।
প্রতিষ্ঠাকাল থেকে অদ্যাবধি ইউনেস্কো মহাপরিচালকদের তালিকা নিম্নরূপ।
শিক্ষা, বিজ্ঞান, সংস্কৃতি এবং শান্তি বিষয়ে ইউনেস্কো বর্তমানে ২২ ধরনের পুরস্কার প্রদান করে আসছে।
ইউনিসেফ

জাতিসংঘ জরুরি শিশু তহবিল (United Nations International Children's Emergency Fund) এ জরুরি (Emergency)" শব্দ যুক্ত থাকলেও পরে বাদ দেয়া হয় তবে সংক্ষেপে ইউনিসেফ পূর্বপ্রচলিত অবস্থায় থেকে যায়। জাতিসংঘের একটি বিশেষ সংস্থার নাম। শিশুদের কল্যাণ, উন্নতি ও নিরাপত্তা সংক্রান্ত কর্মকাণ্ড পরিচালনা করে থাকে। জাতিসংঘের সাধারণ পরিষদের প্রথম অধিবেশনে এই সংস্থা গঠনের সিদ্ধান্ত হয়। এই সংস্থার সদর দপ্তর নিউ ইয়র্কে অবস্থিত। ১৯৬৫ সালে ইউনিসেফ তাদের কল্যাণমুখী ভূমিকার কারণে নোবেল শান্তি পুরস্কারে ভূষিত হয়।"
ঢাকায় ১৯৫১ সালে ইউনিসেফের অফিস প্রতিষ্ঠিত হলেও, এটি ১৯৭৭ সালে তার কার্যক্রম পরিচালনা করছে।
আন্তর্জাতিক শ্রম সংস্থা

আন্তর্জাতিক শ্রম সংস্থা শ্রমিক-কর্মচারীদের কর্মক্ষেত্রে উন্নতি ও তাদের সুযোগ-সুবিধার সমতা বিধান করার লক্ষ্যে প্রতিষ্ঠিত আন্তর্জাতিক সংস্থা। সংক্ষেপে আইএলও (ILO) নামে পরিচিত। জেনেভা শহরে এই সংস্থার সদর দপ্তর অবস্থিত। বর্তমান সদস্য ১৮৭ টি দেশ। ভার্সাই চুক্তি অনুযায়ী ১৯১৯ সালের ১১ এপ্রিল সংস্থাটি প্রতিষ্ঠিত হয়। ১৯৪৬ সালে এই সংস্থা জাতিসংঘের সহায়ক সংস্থা হিসেবে স্বীকৃতি লাভ করে। এটি জাতিসংঘের সবচেয়ে পুরনো ও প্রথম বিশেষায়িত সংস্থা। এটি জাতিসংঘের একমাত্র ত্রিপক্ষীয় সংস্থা, যা সরকার, নিয়োগকর্তা বা মালিক ও শ্রমিকদের নিয়ে একসঙ্গে কাজ করে। ১৯৬৯ সালে সংস্থাটি উন্নয়নশীল দেশে শ্রমিক শ্রেণির মধ্যে শান্তি ও ন্যায়বিচার প্রতিষ্ঠার কারণে শান্তিতে নোবেল পুরস্কার লাভ করে। 
আইএলওর সদর দপ্তর সুইজারল্যান্ডের জেনেভায় অবস্থিত। বিশ্বে ৪০টিরও বেশি দেশে আঞ্চলিক দপ্তর (ফিল্ড অফিস) রয়েছে। আইএলওর পরিচালনা পরিষদ (গভর্নিং বডি) হচ্ছে সংস্থাটির নির্বাহী পরিষদ। বছরে তিনবার (মার্চ, জুন ও নভেম্বর) জেনেভায় নির্বাহী পরিষদের বৈঠক হয়। ১০টি দেশ স্থায়ী সদস্য। এগুলো হলো ব্রাজিল, চীন, ফ্রান্স, জার্মানি, ভারত, ইতালি, জাপান, রাশিয়া, যুক্তরাজ্য ও যুক্তরাষ্ট্র। বাকি ১৮ সরকারি সদস্য প্রতি তিন বছর অন্তর সম্মেলনে নির্বাচিত হয়।
সংস্থাটি বছরে একবার আন্তর্জাতিক শ্রম সম্মেলন আয়োজন করে। এই সম্মেলনে আন্তর্জাতিক শ্রমের মানদণ্ড নির্ধারণ করা হয় এবং আইএলওর বাজেট ও পরিকল্পনা অনুমোদন দেওয়া হয়। ২০১৯ সালে ILO এর ১০০ তম বর্ষপূর্তি পালিত হয় । বাংলাদেশ আইএলওর মৌলিক সাতটিসহ মোট ৩৫টি কনভেনশনে অনুসমর্থন দিয়েছে।
জাতিসংঘ উন্নয়ন কর্মসূচী

জাতিসংঘ উন্নয়ন কর্মসূচী (United Nations Development Programme) বা ইউএনডিপি (UNDP) জাতিসংঘ সাধারণ পরিষদের একটি সহায়ক সংস্থা। ১৯৬৫ সালের ২২শে নভেম্বর এই সংস্থা প্রতিষ্ঠিত হয়। উন্নয়নশীল দেশ সমূহে সম্পদের পরিকল্পিত ব্যবহার এবং সম্পদ আহরণে সাহায্য করা এই সংস্থার উদ্দেশ্য। প্রয়োজনীয় ক্ষেত্রে এই সংস্থা আর্থিক সহায়তা প্রদান করে থাকে। এই সংস্থার সদর দপ্তর নিউ ইয়র্কে অবস্থিত।
ইউএনডিপি ২২শে নভেম্বর ১৯৬৫ সালে তারিখে সম্প্রতি সম্প্রসারিত কারিগরি সহায়তার (ইপটিএ) প্রোগ্রাম এবং বিশেষ তহবিলের সাথে একত্রিত হয়েছিল। এই যুক্তিটি ছিল তাদের কার্যকলাপের অনুকরণ। ইপিটিএ ১৯৪২ সালে প্রতিষ্ঠিত হয়, যার ফলে উন্নয়নশীল দেশগুলোর অর্থনৈতিক ও রাজনৈতিক দিকগুলোতে সহায়তা করা হয় এবং বিশেষ তহবিলে জাতিসংঘের প্রযুক্তিগত সহযোগিতার সুযোগ বৃদ্ধি করা হয়। বিশেষ সুবিধার জন্য বিশেষ জাতিসংঘের তহবিলের অর্থনৈতিক উন্নয়নের (সুনফেড) ধারণাটি (যা প্রাথমিকভাবে ইউএনএফএইড নামে অভিহিত হয়েছিল) থেকে উদ্ভূত হয়েছিল। যদিও জাতিসংঘের মতো দেশগুলো যেমন জাতিসংঘের নিয়ন্ত্রিত তহবিলের সমর্থক ছিল তবে, উন্নত দেশগুলির দ্বারা এই বিরোধিতা, বিশেষ করে মার্কিন যুক্তরাষ্ট্র যারা তৃতীয় বিশ্ব থেকে উদ্বেগজনক এই ধরনের তহবিল আধিপত্য করেছিল এবং বিশ্ব ব্যাংকের তদনুসারে এটি পছন্দ করেছিল। "বিশেষ তহবিল" গঠন করার জন্য সুনফেডের ধারণাটিকে বাদ দেওয়া হয়েছিল। এই বিশেষ তহবিলটি SUNFED ধারণার উপর কিছু আপোস ছিল, এটি বিনিয়োগের মূলধন প্রদান করেনি, কিন্তু শুধুমাত্র বেসরকারী বিনিয়োগের জন্য প্রাক শর্ত আনতে সাহায্য করেছে। বিশ্বব্যাংকের ছাতাতে ইন্টারন্যাশনাল ডেভেলপমেন্ট এসোসিয়েশনের প্রস্তাব এবং মার্কিন যুক্তরাষ্ট্রে ইপিটিএ এবং স্পেশাল ফান্ড একই রকম কাজ পরিচালনা করতে দেখা যায়। ১৯৬২ সালে জাতিসংঘের অর্থনৈতিক ও সামাজিক কাউন্সিলের মহাসচিবকে জাতিসংঘের প্রযুক্তিগত সহায়তা কর্মসূচিতে মিলিত হওয়ার যোগ্যতা এবং অসুবিধাগুলি বিবেচনা করতে বলা হয় এবং ১৯৬৬ সালে ইপিটিএ এবং বিশেষ তহবিলটি ইউএনডিপি গঠনের জন্য একত্রীভূত হয়। বাংলাদেশসহ বিশ্বের অনেক অনুন্নত দেশের অর্থনৈতিক ও সামজিক উন্নয়নের এটি গুরুত্বপূর্ণ ভূমিকা রাখছে।
অন্তর্দহন ইঞ্জিন

"অন্তর্দহন ইঞ্জিন" () হল এমন এক ধরনের ইঞ্জিন যাতে কোন দহন প্রকোষ্ঠে কোন দহনকারকের (সাধারণত বাতাস) উপস্থিতিতে জ্বালানির (সাধারণত জীবাশ্ম জ্বালানি) দহন সংঘটিত হয় । অন্তর্দহন ইঞ্জিনে দহনের মাধ্যমে সৃষ্ট উচ্চ তাপমাত্রা ও চাপে গ্যাসের প্রসারণের মাধ্যমে ইঞ্জিনের ঘূর্ণনশীল অংশগুলোতে শক্তি সরবরাহ করা হয়, যেমন পিস্টন অথবা টার্বাইনের পাখায় এবং এদের সরণ ঘটিয়ে যান্ত্রিক কাজ উৎপন্ন করা হয়।
"অন্তর্দহন ইঞ্জিন" বলতে সাধারণত এমন সব ইঞ্জিনকেই বোঝানো হয় যাদের দহন বিক্রিয়া ঘটে ইঞ্জিনের মধ্যে অবস্থিত একটি আবদ্ধ প্রকোষ্ঠে, যেমন সুপরিচিত চতুর্ঘাত এবং দ্বিঘাত ইঞ্জিনে এবং তাদের বিভিন্ন প্রকারভেদে, ওয়াংকেল ঘূর্ণন ইঞ্জিনে। অন্তর্দহন ইঞ্জিনের দ্বিতীয় একটি শ্রেণীতে নিয়মিত দহন ঘটে: গ্যাস টার্বাইন, জেট ইঞ্জিন এবং বেশিরভাগ রকেট ইঞ্জিন এই ধরনের অন্তর্দহন ইঞ্জিন।
অন্তর্দহন ইঞ্জিন (অথবা আইসি ইঞ্জিন বা আইসিই) বহির্দহন ইঞ্জিন হতে বেশ ভিন্ন, যেমন বাষ্প ইঞ্জিন বা স্টার্লিং ইঞ্জিন, যেখানে কার্যকারী ফ্লুইডে শক্তি সরবরাহ করা হয় যাতে দহনজাত পদার্থসমূহ উপস্থিত বা মিশ্রিত থাকতে পারে বা নাও পারে। কার্যকারী পদার্থ হতে পারে বাতাস, উত্তপ্ত পানি, চাপযুক্ত পানি অথবা তরল সোডিয়াম, যা কোন বয়লারে উত্তপ্ত করা হয়েছে।
এ পর্যন্ত বিভিন্ন ধরনের অন্তর্দহন ইঞ্জিনের পরিকল্পনা করা হয়েছে এবং তৈরিও করা হয়েছে, যাদের প্রত্যেকটিরই কোন সুবিধা ও সীমাবদ্ধতা আছে। শক্তি সরবরাহকারী জ্বালানির সাহায্যে (সাধারণত পেট্রোল বা ডিজেল, জীবাশ্ম জ্বালানি হতে প্রাপ্ত) অন্তর্দহন ইঞ্জিন চালানো হয় এবং এর ওজন ও সরবরাহকৃত শক্তির অণুপাত চমৎকার। অন্তর্দহন ইঞ্জিনের মৌলিক ব্যবহার হয় বিভিন্ন যানবাহনে এবং গাড়ি, উড়োজাহাজ, যান্ত্রিক নৌকো থেকে শুরু করে জাহাজ - সর্বত্রই অন্তর্দহন ইঞ্জিনের ব্যবহার হয়ে থাকে।
অন্তর্দহন ইঞ্জিনের সর্বাধিক ব্যবহার হয় যানবাহনের এবং বহনযোগ্য যন্ত্রপাতির ভ্রাম্যমাণ শক্তি সূত্র হিসেবে। ভ্রাম্যমাণ যন্ত্রপাতিতে অন্তর্দহন ইঞ্জিন ব্যবহৃত করার কারণ হল এর উচ্চ শক্তি-বনাম-ওজন অণুপাতের কারণে। জীবাশ্ম জ্বালানি (মূলত পেট্রোলিয়াম) অন্তর্দহন ইঞ্জিনে শক্তির যোগানদার এবং প্রায় সব ধরনের যানবাহন; যেমন বাস, ট্রাক, মোটরসাইকেল, নৌকো এবং হরেক রকমের এয়ারক্রাফট ও রেলওয়ে ইঞ্জিনে ব্যবহৃত হয়।
যখন নিম্ন শক্তি-বনাম-ওজন অণুপাতের দরকার পরে, অন্তর্দহন ইঞ্জিনের গ্যাস টার্বাইন রূপে ব্যবহৃত হয়। এর ব্যবহারের মধ্যে রয়েছে জেট এয়ারক্রাফট, হেলিকপ্টার, বৃহদাকৃতির জাহাজ এবং ইলেকট্রিক জেনারেটরে।
এক সময় "ইঞ্জিন" শব্দটি (ল্যাটিন থেকে, প্রাচীন ফরাসির মধ্য দিয়ে আগত, "সক্ষমতা") বোঝাত যে কোন ধরনের যন্ত্রপাতিকে—যা আজও বিভিন্ন যন্ত্রপাতির ক্ষেত্রে ব্যবহৃত হয়, যেমন "সিজ ইঞ্জিন"। "মোটর" হল (ল্যাটিন শব্দ "মোটর" থেকে, "সরিয়ে দেয় এমন") এমন যন্ত্র যা যান্ত্রিক শক্তি তৈরি করে। প্রথাগতভাবে ইলেকট্রিক মোটরকে "ইঞ্জিন" বলা হয় না, তবে দহনকারক ইঞ্জিনকে প্রায়ই "মোটর" অভিহিত করা হয়ে থাকে। (ইলেকট্রিক ইঞ্জিন বোঝায় এমন ধরনের ইঞ্জিনকে যা ইলেকট্রিসিটিতে চলে।)
ইঞ্জিনকে বিভিন্ন উপায়ে শ্রেণীবিভক্ত করা সম্ভব: ইঞ্জিনে ব্যবহৃত চক্রের মাধ্যমে, ইঞ্জিনের গঠনের মাধ্যমে, শক্তির উৎসের মাধ্যমে, অথবা ব্যবহৃত শীতলকারক পদ্ধতির ভিত্তিতে।
রিসিপ্রোকেটিং বা সরলরেখায় চলমান:
রোটারি বা ঘূর্ণায়মান:
নিরবচ্ছিন্ন দহন:
ব্রেটন চক্র:
ইঞ্জিনকে তাদের বৈশিষ্ট্যের ভিত্তিতে ভাগ করা চলে।
নামগুলো দেখেই বুঝতে পারা যাচ্ছে যে চতুর্ঘাত অন্তর্দহন ইঞ্জিনের চারটি মৌলিক ধাপ রয়েছে যা ইঞ্জিনের প্রতি দু'টি ঘূর্ণন পর পর পুনরাবৃত্ত হয়:
কিছু কিছু ইঞ্জিনে কোন কোন ধাপ একই সাথে সম্পন্ন হয়; জেট ইঞ্জিনে সবগুলো ধাপই একত্রে ইঞ্জিনের বিভিন্ন অংশে সম্পন্ন হয়।
ভোল্ট

ভোল্ট (; সঙ্কেত: V) হল এসআই একক পদ্ধতিতে তড়িৎ বিভব প্রভেদ, তড়িচ্চালক বল, ভোল্টেজ, বৈদ্যুতিক বিভবের একক।। এর নাম রাখা হয়েছে ইতালীয় বিজ্ঞানী আলেসান্দ্রো ভোল্টা'র (১৭৪৫–১৮২৭) নামানুসারে, যিনি সর্বপ্রথম বৈদ্যুতিক ব্যাটারি আবিষ্কার করেন।
১ এম্পিয়ার বিদ্যুৎ প্রবাহ কোন পরিবাহীর মধ্য দিয়ে প্রবাহিত হওয়ার সময় যদি এক ওয়াট কাজ সম্পন্ন করে, তাহলে ঐ পরিবাহীর দুই প্রান্তের বিভব পার্থক্যকে ১ ভোল্ট বলে। এটি ১ মিটার দূরত্বের পাশাপাশি দুটি সমান্তরাল, অসীম সমতলের মধ্যের বিভব প্রভেদ যেটি ১ নিউটন প্রতি কুলম্ব এর একটি বৈদ্যুতিক ক্ষেত্র তৈরি করে। উপরন্তু, এটি দুটি পয়েন্টের মধ্যে বিভব প্রভেদ যা ১ জুলের শক্তি প্রতি কুলম্ব এর আধান প্রদান করবে যা এটির মধ্য দিয়ে যায়। এটি এসআই বেস ইউনিটগুলির (মি, কেজি, এস এবং এ পদে প্রকাশ করা যেতে পারে।
এটি আম্পিয়ার টাইম ওহম s (বর্তমান সময় প্রতিরোধের, ও‍’মের সূত্র, ওয়াটস প্রতি আম্পিয়ার (ক্ষমতা প্রীতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য: (ক্ষমতা প্রতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য:
১৯৯০ খ্রীস্টাব্দ হতে আন্তর্জাতিকভাবে ভোল্টকে সংজ্ঞায়িত করা হয় জোসেফসন ক্রিয়ার মাধ্যমে। 
বিভিন্ন পরিচিত উৎসে ব্যবহৃত ভোল্টের উদাহরণ হল:
গ্যালভানিক ক্রিয়া সংক্রান্ত ব্যাপারে লুইজি গ্যালভানি'র সাথে মতপার্থক্যের কারণে আলেসান্দ্রো ভোল্টা ১৮০০ খ্রীস্টাব্দে আধুনিক ব্যাটারীর প্রাচীন সংস্করণ ভোল্টার স্তুপ তৈরি করেন। ভোল্টা আবিষ্কার করেন যে, বিদ্যুৎ উৎপাদনের জন্য সবচেয়ে কার্যকর ধাতু জোড় হচ্ছে দস্তা ও রূপা। ১৮৮০ এর দশকে আন্তর্জাতিক বৈদ্যুতিক সম্মেলন (বর্তমানে আন্তর্জাতিক ইলেক্ট্রো-টেকনিকাল কমিশন - IEC) বৈদ্যুতিক বিভবের (শক্তির) একক হিসাবে ভোল্টকে অনুমোদন করে।
নিল্‌স র‍্যুবের্গ ফিনসেন

নিল্‌স র‍্যুবের্গ ফিনসেন (; ১৫ ডিসেম্বর ১৮৬০ - ২৪ সেপ্টেম্বর ১৯০৪) ছিলেন একজন আইসল্যান্ডীয় বংশোদ্ভূত ফারো চিকিৎসক ও বিজ্ঞানী। তিনি লুপাস ভালগারিস রোগের চিকিৎসায় অবদানের স্বীকৃতি হিসেবে ১৯০৩ সালে চিকিৎসাবিজ্ঞানে নোবেল পুরস্কার লাভ করেন।
ফিনসেন ১৮৬০ সালের ১৫ই ডিসেম্বর ফ্যারো দ্বীপপুঞ্জের তর্শাভনে জন্মগ্রহণ করেন। তার পিতা হানেস ফিনসেন আইসল্যান্ডীয় পরিবারের বংশধর এবং মাতা ইয়োজান ফ্রোমানের জন্ম ও বেড়ে ওঠা আইসল্যান্ডে। ফিনসেন তার পিতামাতার চার সন্তানের মধ্যে দ্বিতীয়।
ফিনসেন তর্শাভনে তার প্রাথমিক শিক্ষা গ্রহণ করেন এবং ১৮৭৪ সালে তাকে ডেনীয় বোর্ডিং স্কুল হেরলুফশোমে পাঠানো হয়। সেখানে তার বড় ভাই ওলাফও পড়াশোনা করতেন। কিন্তু সেখানে তার থাকতে অসুবিধা হচ্ছিল এবং তার স্কুলের প্রধানের বক্তব্য ছিল নিলস ভালো ছেলে কিন্তু তার দক্ষতা ও উদ্যম কম। খারাপ ফলাফল ও ডেনীয় ভাষায় অসুবিধা কারণে তাকে ১৮৭৬ সালে আইসল্যান্ডে পাঠানো হয় এবং তিনি তার পিতার পুরনো স্কুল ল্যার্দি স্কোলিনে ভর্তি হন। ২১ বছর বয়সে তিনি একাদশ শ্রেণির পড়াশোনা সম্পন্ন করেন।
ফিনসেন ১৮৯২ সালের ২৯শে ডিসেম্বর ইঙ্গেবোর্গ বালস্লেভের সাথে বিবাহবন্ধনে আবদ্ধ হন।
১৮৮০-এর দশকের মাঝামাঝি সময় থেকে ফিনসেনের স্বাস্থ্যের অবনতি ঘটে। তার হৃদরোগ জনিত উপসর্গ দেখা দেয় এবং অ্যাসাইটিস ও সাধারণ দুর্বলতায় ভুগছিলেন। এই রোগ তাকে শারীরিকভাবে দুর্বল করে দেয়। তিনি হুইলচেয়ার বসেই তার কার্যক্রম চালিয়ে যান। ১৯০৪ সালের ২৪শে সেপ্টেম্বর তিনি কোপেনহেগেনে মৃত্যুবরণ করেন।
জঁ রনোয়ার

জঁ রনোয়ার ()) (১৫ই সেপ্টেম্বর, ১৮৯৪ – ১২ই ফেব্রুয়ারি, ১৯৭৯) একজন ফরাসি চলচ্চিত্র পরিচালক, অভিনেতা ও লেখক ছিলেন।
রনোয়ার ফ্রান্সের প্যারিসে জন্মগ্রহণ করেছিলেন। তিনি ছিলেন তার বাবা মায়ের দ্বিতীয় সন্তান। তার পরিবারের প্রত্যেকেই ছিলেন সুপরিচিত। তার পিতা, পিয়ের-ওগ্যুস্ত রনোয়ার ছিলেন বিখ্যাত চিত্রশিল্পী। 
রনোয়ার বড় হয়েছিলে গ্যব্রিয়েল র‍্যনারের হাত ধরে। র‍্যনার ছিলেন রনোয়ারের মায়ের জ্ঞাতি বোন। তিনি রনোয়ারের জন্মের পূর্বে রনোয়ারের পরিবারে বাস করতে আসেন।
ত্রিশের দশকে রনোয়ার অনেক ভালো কিছু চলচ্চিত্র তৈরি করেন যা তাকে আরো বেশি বিখ্যাত করে। বিশেষ করে ত্রিশের দশক থেকেই সবাক চলচ্চিত্র ফ্রান্সে বেশি তৈরি হতে থাকে। এছাড়া রনোয়ার ত্রিশের দশকের মাঝামাঝি সময়ে পপুলার ফ্রন্টে জড়িয়ে পড়েন। আর এই রাজনীতিতে যুক্ত হবার পর তার পরবর্তী চলচ্চিত্রগুলোতেও এর প্রভাব পরিলক্ষিত হয়।
ইতালীয় নব্যবাস্তববাদ

ইতালীয় নব্যবাস্তববাদ, ইতালীয় চলচ্চিত্রের একটি জাতীয় ধারা, যার মূল বৈশিষ্ট্য ছিল দরিদ্র এবং কর্মজীবী লোকদের ঘিরে আবর্তিত কাহিনী অবলম্বনে, এবং চিত্রধারণ করা হতো এধরনের মানুষের কর্মস্থলে, আর চরিত্রগুলো রূপায়িত করতো অপেশাদার অভিনেতাগণ। চলচ্চিত্রের এই ধারাটি ১৯৪৩ সালের "ওসেসিওনে" ছবিটি দিয়ে আরম্ভ হয় ও ১৯৫২ সালের "উম্বের্তো দি" ছবিটি দিয়ে শেষ হয়।
প্রামাণ্য চলচ্চিত্র

প্রামাণ্যচিত্র বা প্রামাণ্য চলচ্চিত্র বা তথ্যচিত্র হচ্ছে বাস্তবতাযুক্ত চলচ্চিত্র যা দালিলিক কারণে কিছু মাত্রায় বাস্তবতা, প্রাথমিকভাবে ইতিহাসের ঘটনা উপস্থাপনের নির্দেশে বা উদ্দেশ্যে নির্মিত। আমেরিকান লেখক এবং বিশ্লেষক বিল নিকোলস এই তথ্যচিত্রটিকে "একটি চলচ্চিত্র নির্মাণের অনুশীলন, একটি সিনেমাটিক ঐতিহ্য এবং দর্শকদের গ্রহণের ধরণ [যা এখনও] স্পষ্ট সীমানা ছাড়াই একটি অনুশীলন" হিসাবে বর্ণনা করেছেন।
স্বল্পদৈর্ঘ্য চলচ্চিত্র

ঐতিহাসিকভাবে স্বল্পদৈর্ঘ্য চলচ্চিত্র বলতে দুই রীলের অর্থাৎ প্রায় ২ মিনিট দৈর্ঘ্যের চলচ্চিত্রকে বোঝানো হয়। তবে বর্তমানের অনেক স্বল্পদৈর্ঘ্য চলচ্চিত্রই ২ মিনিটের চেয়ে কিছু বেশি হতে পারে। ইংরেজিতে একে শর্ট সাবজেক্ট, শর্ট ফিল্ম বা সংক্ষেপে শর্ট বলা হয়।
বাংলার প্রথম স্বল্পদৈর্ঘ্য চলচ্চিত্র সবাক চলচ্চিত্রটি হল জামাই ষষ্ঠী।
কান চলচ্চিত্র উৎসব

কান চলচ্চিত্র উৎসব () পৃথিবীর অন্যতম প্রাচীন ও মর্যাদাপূর্ণ চলচ্চিত্র উৎসব। ২০০৩ সাল পর্যন্ত এটি আন্তর্জাতিক চলচ্চিত্র উৎসব নামে পালিত হত। দক্ষিণ ফ্রান্সের কান শহরে অনুষ্ঠিত উৎসবে সকল ধারার নতুন চলচ্চিত্র ও প্রামাণ্যচিত্র প্রদর্শিত হয়। ১৯৪৬ সালে প্রতিষ্ঠিত আমন্ত্রণের ভিত্তিতে প্রদর্শিত চলচ্চিত্র নিয়ে আয়োজিত উৎসবটি প্রতি বছর সাধারণত মে মাসে এটি পালিত হয়। পালে দে ফেস্তিভাল্‌স এ দে কোঁগ্র নামক ভবনটিতে মূল উৎসব অনুষ্ঠিত হয়। উৎসবটি ১৯৫১ সালে এফআইএপিএফ কর্তৃক স্বীকৃতি লাভ করে।
ভেনিস চলচ্চিত্র উৎসব ও বার্লিন চলচ্চিত্র উৎসবের সাথে কানকে "বড় তিন" ইউরোপীয় চলচ্চিত্র উৎসবের মর্যাদা দেওয়া হয়। এছাড়া ভেনিস, বার্লিন, টরন্টো ও সানড্যান্সের সাথে কানকে "বড় পাঁচ" আন্তর্জাতিক চলচ্চিত্র উৎসবের মর্যাদা দেওয়া হয়।
কান চলচ্চিত্র উৎসব বিভিন্ন ভাগে অনুষ্ঠিত হয়: ==
প্রতিটি কর্মসূচী শুরুর পূর্বে উৎসবের পরিচালনা পর্ষদ জুরি নিয়োগ করে। তাদের দায়িত্ব হল কোন চলচ্চিত্র কান পুরস্কার পাবে তা নির্ধারণ করা। আন্তর্জাতিক শিল্পীদের জুরি হিসেবে নিয়োগ দেওয়া হয় তাদের কাজ ও তাদের কাজের প্রতি অন্যদের শ্রদ্ধার ভিত্তিতে।
মৌরিতানিয়া

মৌরিতানিয়া, সরকারিভাবে যা একটি ইসলামি প্রজাতন্ত্র, উত্তর পশ্চিম আফ্রিকা মহাদেশের একটি রাষ্ট্র।
প্রাচীন ইতিহাস
মৌরিতানিয়ার প্রাচীন উপজাতিরা ছিল বারবার মানুষ। বাফুর প্রাথমিকভাবে কৃষি ছিল, এবং প্রথম সাহারান মানুষের মধ্যে তাদের ঐতিহাসিকভাবে অস্বাভাবিক জীবনধারা পরিত্যাগ করা। সাহারার ধীরে ধীরে নির্গত হওয়ার সাথে সাথে তারা দক্ষিণে চলে যায়। বার্বার উপজাতিগুলির বেশিরভাগই ইয়েমেনি (এবং কখনও কখনও অন্য আরব) উৎসকে দাবি করে। যেমন দাবি সমর্থন করার জন্য সামান্য প্রমাণ আছে, কিন্তু ইয়েমেনি জনগণের ২,০০০ ডিএনএ গবেষণায় প্রস্তাব করা হয়েছে যে জনগণের মধ্যে কিছু প্রাচীন সম্পর্ক থাকতে পারে।
অন্যান্যরাও সাহারার পশ্চিমে দক্ষিণ আফ্রিকার দক্ষিণে স্থানান্তরিত হয়েছিল। ১০৭৬ সালে, মুরিশ ইসলামী যোদ্ধা ভিক্ষুক (আলমোরাভিদ বা আল মুরাবিতুন) আক্রমণ করেছিল এবং প্রাচীন ঘানা সাম্রাজ্যের বৃহৎ এলাকা জয় করেছিল।
১৬৬৫ সালে আর্গুয়েনের ডাচ ট্রেডিং পোস্ট
চার বৌবা যুদ্ধ (১৬৪৪-১৬৭৪) ইয়েমেনি মাকিল আরব আগ্রাসকদেরকে হ্রাস করার জন্য জনগণের ব্যর্থ চূড়ান্ত প্রচেষ্টা ছিল। আক্রমণকারীরা বেনী হাসান গোত্রের নেতৃত্বে ছিল। বেনি হাসান যোদ্ধাদের বংশধররা মুরিশ সমাজের উপরের স্তম্ভ হয়ে ওঠে। হাসানিয়া, বেদুইন আরবী দ্বান্দ্বিক, যেটির নাম বেনী হাসান থেকে পাওয়া যায়, এটি হ'ল বেশিরভাগ অস্বাভাবিক জনসংখ্যার মধ্যে প্রভাবশালী ভাষা হয়ে ওঠে।
বার্বাররা অঞ্চলের বিরাট অংশগুলি তৈরি করে বেশিরভাগ প্রভাব তৈরি করে একটি বিশেষ প্রভাব বজায় রাখে: যারা ইসলামী ঐতিহ্য সংরক্ষণ ও শিক্ষা দেয়।
চেয়ার

চেয়ার বা কেদারা বসবার জন্য ব্যবহৃত একধরনের আসবাব। ব্যবহারের ধরন ও বসার সুবিধা অনুযায়ী বিভিন্ন নকশার ও আকারের চেয়ার দেখা যায়।
চেয়ার বিভিন্ন ধরনের হয়ে থাকে। যেমন- টুল, সোফা, বেঞ্চ, চৌকি ইত্যাদি।
বাংলায় কেদারা শব্দটি এসেছে ল্যাটিন ভাষা cathedra থেকে। অন্যদিকে চেয়ার শব্দটি এসেছে প্রাচীন ফ্রান্স শব্দ chaera থেকে।
চেয়ার সাধারণত কাঠ, ধাতু এবং অন্যান্য শক্ত জিনিস হতে তৈরি হয়ে থাকে। এছাড়াও কোন কোন সময় চেয়ার তৈরিতে একাধিক উপাদান ব্যবহার করা হয় উদাহরণস্বরুপ, চেয়ারের পা কাঠ নির্মিত এবং বসার স্থান ও হেলান দেওয়ার অংশ প্লাস্টিক দ্বারা নির্মিত হতে পারে। চেয়ার কাঠ, ধাতু, প্লাস্টিক, বা অন্যান্য উপকরণ, বা এই হার্ড পৃষ্ঠতলের কিছু বা সব হার্ড পৃষ্ঠতলের থাকতে পারে অথবা গৃহসজ্জার সামগ্রী অথবা প্যাডিং এর সঙ্গে আবৃত করা হতে পারে। এছাড়াও বিভিন্ন চেয়ার তৈরিতে লৌহ,এলুমিনিয়াম ব্যবহার করা হয়ে থাকে।
অনুকৃতি উৎপাদন (জীববিজ্ঞান)

জীববিজ্ঞানের আলোচনায় অনুকৃতি উৎপাদন () বলতে কোনও মাতৃজীব বা মাতৃকোষ থেকে অযৌন জননের মাধ্যমে বংশাণুগতভাবে প্রায় অবিকল এক বা একাধিক অপত্য জীব বা কোষ উৎপাদন করার প্রক্রিয়াটিকে বোঝানো হয়। অনুকৃতি উৎপাদন প্রক্রিয়ার ফলে যে জীব বা কোষ উৎপাদিত হয়, তাকে অনুকৃতি (Clone) বলে। অপত্য অনুকৃতিটি একটি জীব হলে তাকে জীবানুকৃতি বা কোষ হলে তাকে কোষীয় অনুকৃতি বলে।
আণবিক জীববিজ্ঞানীরা দৈনন্দিন আরেক ধরনের অনুকৃতি সৃষ্টি করে থাকেন যা হল ডিএনএ অনুকৃতি (DNA clone)।
১৯৯২ সালে স্কটল্যান্ডের রোজলিন ইনস্টিটিউট গবেষণা প্রতিষ্ঠানের গবেষক আয়ান উইলমুট তাঁর ২৭৩তম চেষ্টায় একটি ভেড়ার স্তনবৃন্ত থেকে সংগৃহীত একটি দেহকোষের কোষকেন্দ্রকে অন্য আরেক ধরনের ভেড়ার কোষকেন্দ্র-বিযুক্ত ডিম্বাণুতে প্রতিস্থাপিত করেন ও তা হতে প্রথম ধরনের সম্পূ্র্ণ ভেড়া ডলিকে তৈরি করে জীবানুকৃতির সফল সূচনা করেন। এর মাধ্যমে চিকিৎসাবিজ্ঞানে বিরাট বিপ্লবের সূচনা হবে বলে অনেকে আশা করেন। তবে মানবানুকৃতি সৃষ্টি অধিকাংশ দেশে নিষিদ্ধ করা হয়েছে।
সাইদুল আনাম টুটুল

সাইদুল আনাম খান টুটুল (১ এপ্রিল ১৯৫০ - ১৮ ডিসেম্বর ২০১৮) ছিলেন একজন বাংলাদেশী চলচ্চিত্র ও নাট্য পরিচালক। তিনি ১৯৭৯ সালে সূর্য দীঘল বাড়ী চলচ্চিত্রের জন্য শ্রেষ্ঠ চিত্রসম্পাদকের জন্য জাতীয় চলচ্চিত্র পুরস্কার লাভ করেন।
টুটুল ১৯৫০ সালের ১ এপ্রিল পুরোনো ঢাকায় জন্মগ্রহণ করেন। ১৯৬৭ সালে মুসলিম সরকারি উচ্চ বিদ্যালয় থেকে মাধ্যমিক ও ঢাকা কলেজ থেকে ১৯৭১ সালে উচ্চ মাধ্যমিক সম্পন্ন করেন। উচ্চ মাধ্যমিকে থাকাবস্থায় চলচ্চিত্র সংসদ আন্দোলনের সাথে যুক্ত ছিলেন। ১৯৭১ সালে বাংলাদেশের স্বাধীনতা যুদ্ধ শুরু হলে তিনি খুলনা অঞ্চলে ৬ নম্বর সেক্টরের অধীন যুদ্ধে অংশ নেন। বাংলাদেশ স্বাধীন হলে তিনি ঢাকা বিশ্ববিদ্যালয়ে ভর্তি হন এবং ১৯৭৪ সালে আইসিসিআর নামক একটি বৃত্তি পেয়ে ভারতের পুনেতে চলচ্চিত্র ও টেলিভিশন ইনস্টিটিউটে চলচ্চিত্র সম্পাদনা বিষয়ে ভর্তি হন। ১৯৭৮ সালে অধ্যয়ন শেষ করে বাংলাদেশে ফিরে আসেন।
সাইদুল আনাম টুটুল চলচ্চিত্র সম্পাদক হিসেবে কর্মজীবন শুরু করেন। ১৯৭৯ সালে শেখ নিয়ামত আলী পরিচালিত "সূর্য দীঘল বাড়ী" ছায়াছবির সম্পাদনার জন্য জাতীয় চলচ্চিত্র পুরস্কার পান। এছাড়াও সালাউদ্দিন জাকির ঘুড্ডি, শেখ নিয়ামত আলীর দহন, মোরশেদুল ইসলামের দীপু নাম্বার টু ও দুখাই ছায়াছবির সম্পাদনা করেন। চলচ্চিত্র সম্পাদনার পাশাপাশি তিনি চলচ্চিত্র ও নাটক পরিচালনা করেছেন। তার পরিচালিত প্রথম চলচ্চিত্র আধিয়ার ২০০৩ সালে মুক্তি পায়। ১৯৪৬-৪৭ সালের বাংলার কৃষক চাষীদের তেভাগা আন্দোলনকে কেন্দ্র করে চলচ্চিত্রটির কাহিনী লিখেছেন গিয়াসউদ্দিন সেলিম।
এরপর তিনি নাটক নির্মাণে মন দেন। ২০০৯ সালে তার নির্মিত তিনটি নাটক "বখাটে", "আপন পর" ও "নিশিকাব্য" জনপ্রিয়তা লাভ করে। সাইকেল চালিয়ে জীবিকা অর্জন করে এমন একটি পরিবারের গল্প নিয়ে ২০১১ সালে নির্মাণ করেন এক পর্বের নাটক "হেলিকপ্টার"। এতে সাইকেল চালকের ভূমিকায় অভিনয় করেন আজিজুল হাকিম। এরপর তার নির্মিত উল্লেখযোগ্য নাটকসমূহ হচ্ছে "৫২ গলির এক গলি", "দায় মার সন্তানেরা", "অপরাজিতা", "মৃতের প্রত্যাবর্তন", "শিউলিমালা", "কুটে কাহার", "গোবরা চোর"।
২০১৪ সাল থেকে তিনি এটিএনবাংলা ও ব্যাকড্রপ লিমিটেডের যৌথ আয়োজনে নির্মিত এটিএন বাংলায় প্রচারিত আপাতবাস্তব টেলিভিশন অনুষ্ঠান "রয়েলে টাইগার নাট্যযুদ্ধ"-এর বিচারকের দায়িত্ব পালন করছেন।
তিনি ১৯৭৯ সালে সূর্য দীঘল বাড়ী চলচ্চিত্র সম্পাদনার জন্য জাতীয় চলচ্চিত্র পুরস্কার পেয়েছেন। ২০০৪ সালে চলচ্চিত্র পরিচালক হিসেবে পেয়েছেন ফজলুল হক স্মৃতি পুরস্কার।
জাতীয় চলচ্চিত্র পুরস্কার
বাচসাস পুরস্কার
২০১৮-এর ১৮ই ডিসেম্বর বেলা ৩টা ১০ মিনিটে ঢাকার ল্যাবএইড হাসপাতালে তিনি শেষনিশ্বাস ত্যাগ করেন।
আধিয়ার

আধিয়ার হচ্ছে সাইদুল আনাম টুটুল পরিচালিত ২০০৩ সালে মুক্তিপ্রাপ্ত একটি চলচ্চিত্র। আধিয়ার চলচ্চিত্রটি ১৯৪০-এর দশকের তেভাগা আন্দোলনের পটভূমিকে কেন্দ্র করে নির্মিত হয়। চলচ্চিত্রটি শ্রেষ্ঠ চলচ্চিত্রের জন্য মেরিল-প্রথম আলো সমালোচক পুরস্কার লাভ করে।
আধিয়ার অর্থ হচ্ছে বর্গাদার। যিনি বা যারা একটি নির্দিষ্ট শর্তে অন্যের মালিকানার জমিতে হাল চাষ করে উৎপন্ন ফসলের অংশ শর্ত মোতাবেক জমির মালিককে প্রদান করে, তাকে আধিয়ার বা বর্গাদার বলা হয়। আধিয়ার জমি চাষাবাদ করলেও প্রকৃতপক্ষে জমির দখল মালিকের দখল বলে গণ্য হয়। আধিয়ারদের জীবন নিয়েই তৈরি হয়েছে আধিয়ার চলচ্চিত্রটি। এতে আধিয়ারদের জীবন সংগ্রাম এবং তাদের উপর স্থানীয় জোতদার ও জমিদারদের বিভিন্ন অন্যায় অত্যাচার, অবিচার ইত্যাদি ফুটে উঠেছে। তেভাগা আন্দোলন, এর সূত্রপাত এবং এর পরিণতি নিয়েই আধিয়ার চলচ্চিত্রটি সাজানো হয়।
আধিয়ার চরিত্রে অভিনয় করেন রাইসুল ইসলাম আসাদ, মামুনুর রশীদ, জয়ন্ত চট্টোপাধ্যায়। নায়ক চরিত্রে অভিনয় করেন লিটু আনাম। এছাড়া স্থানীয় জোতদার চরিত্রে এটিএম শামসুজ্জামান এবং জমিদার আর তার রক্ষিতা চরিত্রে পীযূষ বন্দ্যোপাধ্যায় এবং চম্পা অভিনয় করেন।
প্যাটন (চলচ্চিত্র)

প্যাটন ১৯৭০ সালে নির্মিত একটি মার্কিন চলচ্চিত্র। দ্বিতীয় বিশ্বযুদ্ধে মার্কিন সামরিক বাহিনীর জেনারেল জর্জ এস প্যাটন-কে ঘিরে এর কাহিনী রচিত হয়। প্যাটনের ভূমিকায় অভিনয় করেন জর্জ সি স্কট। চলচ্চিত্র ইতিহাসের সবচেয়ে সফল চরিত্র রূপায়নের অন্যতম উদাহরণ হিসেবে স্কটের অভিনয় স্বীকৃত হয়ে আছে।
ছবিটির পরিচালক ফ্রাংকলিন শ্যাফনার। প্যাটন ১৯৭০ সালে শ্রেষ্ঠ চলচ্চিত্রের জন্যে অস্কার পুরস্কার জয় করে।